**SYSTÉM RIADENIA A KONTROLY**

**PROGRAMOV FONDOV PRE OBLASŤ VNÚTORNÝCH ZÁLEŽITOSTÍ**

**PROGRAMOVÉ OBDOBIE 2021 – 2027**

Fond pre azyl, migráciu a integráciu (AMIF)

Fond pre vnútornú bezpečnosť (ISF)

Nástroj finančnej podpory na riadenie hraníc a vízovú politiku (BMVI)

**Verzia 3.0; platnosť od: 29.7.2025 účinnosť od: 29.7.2025**

**Obsah**

**[1. Právny rámec](#_Toc204683760)** [3](#_Toc204683760)

**[2. Základné definície a pojmy](#_Toc204683761)** [6](#_Toc204683761)

**[3. Zoznam skratiek](#_Toc204683762)** [12](#_Toc204683762)

**[4. Úvod a všeobecné ustanovenia](#_Toc204683763)** [13](#_Toc204683763)

**[5. Riadiaca dokumentácia](#_Toc204683764)** [32](#_Toc204683764)

**[6. ZÁSADY PODPORY Z FONDOV](#_Toc204683765)** [36](#_Toc204683765)

**[7. HORIZONTÁLNE ZÁKLADNÉ PODMIENKY](#_Toc204683766)** [37](#_Toc204683766)

**[8. PROGRAMOVANIE](#_Toc204683767)** [40](#_Toc204683767)

**[9. Výber projektov](#_Toc204683768)** [42](#_Toc204683768)

**[10. Finančné riadenie](#_Toc204683769)** [47](#_Toc204683769)

**[11. finančnÁ kontrola](#_Toc204683770)** [47](#_Toc204683770)

**[12. KONTROLA VEREJNÉHO OBSTARÁVANIA A OBSTARÁVANIA](#_Toc204683771)** [50](#_Toc204683771)

**[13. Monitorovanie a ukazovatele](#_Toc204683772)** [51](#_Toc204683772)

**[14. Oprávnenosť výdavkov](#_Toc204683773)** [56](#_Toc204683773)

**[15. Zjednodušené vykazovanie výdavkov](#_Toc204683774)** [56](#_Toc204683774)

**[16. Synergie a komplementarita](#_Toc204683775)** [57](#_Toc204683775)

**[17. Hodnotenie programov](#_Toc204683776)** [57](#_Toc204683776)

**[18. Informačné systémy](#_Toc204683777)** [58](#_Toc204683777)

**[19. Viditeľnosť, transparentnosť a komunikácia](#_Toc204683778)** [59](#_Toc204683778)

**[20. Technická pomoc](#_Toc204683779)** [61](#_Toc204683779)

**[21. KONFLIKT ZÁUJMOV](#_Toc204683780)** [61](#_Toc204683780)

**[22. RIADENIE RIZÍK](#_Toc204683781)** [62](#_Toc204683781)

**[23. RIADENIE RIZÍK PODVODOV](#_Toc204683782)** [63](#_Toc204683782)

**[24. SPRACOVANIE OSOBNÝCH ÚDAJOV A ZVEREJŇOVANIE](#_Toc204683783)** [63](#_Toc204683783)

**[25. ARCHIVÁCIA](#_Toc204683784)** [63](#_Toc204683784)

**[26. VÝKON AUDITU](#_Toc204683785)** [63](#_Toc204683785)

# **1. Právny rámec**

**Právne predpisy EÚ**

* Zmluva o Európskej únii a Zmluva o fungovaní Európskej únie,
* Charta základných práv Európskej únie,
* Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku („nariadenie o spoločných ustanoveniach“),
* Nariadenie Európskeho parlamentu a Rady (EÚ) 2021/1147 zo 7.júla 2021, ktorým sa zriaďuje Fond pre azyl, migráciu a integráciu ( „nariadenie AMIF“),
* Nariadenie Európskeho parlamentu a Rady (EÚ) 2021/1149 zo 7. júla 2021 ,ktorým sa zriaďuje Fond pre vnútornú bezpečnosť ( „nariadenie ISF“),
* Nariadenie Európskeho parlamentu a Rady (EÚ) 2021/1148 zo 7.júla 2021, ktorým sa ako súčasť Fondu pre integrované riadenie hraníc zriaďuje Nástroj finančnej podpory na riadenie hraníc a vízovú politiku ( „nariadenie BMVI“),
* Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433I, 22.12.2020),
* Nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie (prepracované znenie), („nariadenie o rozpočtových pravidlách“),[[1]](#footnote-1)
* Smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v. EÚ L 94, 28.3.2014),
* Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018),
* Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999,
* Delegované nariadenie Komisie (EÚ) č. 240/2014 zo 7. januára 2014 o európskom kódexe správania pre partnerstvo v rámci európskych štrukturálnych a investičných fondov,
* Nariadenie Rady (ES) č. 2185/1996 o kontrolách a inšpekciách na mieste vykonávaných Európskou komisiou s cieľom ochrany finančných záujmov Európskych spoločenstiev pred spreneverou a  inými podvodmi.
* Smernica Európskeho parlamentu a Rady 2011/92/EÚ z 13. decembra 2011 o posudzovaní vplyvov určitých verejných a súkromných projektov na životné prostredie, kodifikované znenie (Ú. v. EÚ L 26, 28.1.2012, s. 1 – 21).

**Právne predpisy SR**

* zákon č. 121/2022 Z. z o príspevkoch z fondov Európskej únie a o zmene a doplnení niektorých zákonov v znení neskorších predpisov ( zákon o príspevkoch z fondov EÚ“),
* zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov ( „zákon č. 357/2015 Z. z. o finančnej kontrole a audite“),
* zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (zákon č. 343/2015 Z. z. o verejnom obstarávaní“),
* zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov ( „kompetenčný zákon“),
* zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov ( „zákon č. 523/2004 Z. z. o rozpočtových pravidlách verejnej správy“),
* zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov ( „zákon č. 583/2004 Z. z. o rozpočtových pravidlách územnej samosprávy“),
* zákon o štátnom rozpočte na príslušný rozpočtový rok,
* zákon č. 431/2002 Z. z. o účtovníctve ( „zákon o účtovníctve“),
* zákon č. 291/2002 Z. z. o Štátnej pokladnici a o zmene a doplnení niektorých zákonov („zákon o štátnej pokladnici“),
* zákon č. 278/1993 Z. z. o správe majetku štátu v znení neskorších predpisov ( „zákon o správe majetku štátu“),
* zákon č. 513/1991 Zb. Obchodný zákonník v znení neskorších predpisov ("Obchodný zákonník"),
* zákon č. 40/1964 Zb. Občiansky zákonník v znení neskorších predpisov ("Občiansky zákonník"),
* zákon č. 71/1967 Zb. o správnom konaní (správny poriadok) v znení neskorších predpisov ( „správny poriadok“),
* zákon č. 301/2005 Z. z. Trestný poriadok v znení neskorších predpisov (,,trestný poriadok“),
* zákon č. 300/2005 Z. z. Trestný zákon v znení neskorších predpisov (,,trestný zákon“),
* zákon č. 10/1996 Z. z. o kontrole v štátnej správe v znení neskorších predpisov („zákon o kontrole v štátnej správe“),
* zákon č. 211/2000 Z. z. o slobodnom prístupe k informáciám a o zmene a doplnení niektorých zákonov ( „zákon o slobodnom prístupe k informáciám“),
* zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov („zákon o archívoch a registratúrach“),
* zákon č. 18/2018 Z. z. o ochrane osobných údajov a o zmene a doplnení niektorých zákonov („zákon o ochrane osobných údajov“),
* zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov („zákon o informačných technológiách vo verejnej správe“),
* zákon č. 311/2001 Z. z. Zákonník práce v znení neskorších predpisov („zákonník práce“),
* zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov („zákon o štátnej službe“),
* zákon č. 552/2003 Z. z. o výkone práce vo verejnom záujme v znení neskorších predpisov (,,zákon o výkone práce vo verejnom záujme“),
* zákon č. 9/2010 Z. z. o sťažnostiach v znení neskorších predpisov („zákon o sťažnostiach“),
* zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov ( „zákon o registri partnerov verejného sektora“),
* zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení neskorších predpisov („zákon proti byrokracii“),
* zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov v znení neskorších predpisov („antidiskriminačný zákon“).
* zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov („zákon o posudzovaní vplyvov na životné prostredie“).

Všetky subjekty sú povinné dodržiavať a uplatňovať všeobecne záväzné právne predpisy EÚ a právne predpisy SR (Ústavu Slovenskej republiky, ústavné zákony, zákony, ostatné všeobecne záväzné právne predpisy a vnútorné predpisy), rešpektovať a chrániť základné práva a dodržiavať zásady uznané najmä Chartou základných práv Európskej únie.

# **2. Základné definície a pojmy**

**systém riadenia** **a kontroly** - pravidlá, postupy a činnosti súvisiace s poskytovaním príspevku, vrátane finančného riadenia a kontroly.

**finančné riadenie** - súhrn pravidiel, postupov a činností financovania príspevku, ktorý zahŕňa finančné plánovanie a rozpočtovanie, riadenie, overovanie a realizáciu toku finančných prostriedkov, účtovanie, výkazníctvo a monitorovanie finančných tokov a vysporiadanie finančných vzťahov voči SR a voči EK.

**riadiaci orgán** – národný orgán určený vládou SR. V podmienkach SR je ním Ministerstvo vnútra SR (MV SR). Riadiaci orgán programov Fondov pre oblasť vnútorných záležitostí **súčasne plní úlohy platobného orgánu**. V podmienkach MV SR plnia úlohy riadiaceho orgánu a platobného orgánu tri organizačné zložky: oddelenie zahraničnej pomoci SFR MV SR, platobná jednotka a oddelenie podporných činností organizačného odboru SFR MV SR.

**oddelenie zahraničnej pomoci sekcie financovania a rozpočtu MV SR** (OZP SFR MV SR) – organizačná zložka MV SR, ktorá vykonáva úlohy riadiaceho orgánu a platobného orgánu najmä pri programovaní, príprave a vyhlasovaní výziev (vrátane výziev na národné projekty), implementácii, monitorovaní a hodnotení programov.

**platobná jednotka** (PJ) – organizačné zložky sekcie financovania a rozpočtu a sekcie ekonomiky MV SR, ktoré vykonávajú úlohy riadiaceho orgánu a platobného orgánu zodpovedné najmä za vypracovanie, aktualizáciu a uplatňovanie časti systému riadenia programov Fondov pre oblasť vnútorných záležitostí za oblasť finančného riadenia.

**oddelenie podporných činností organizačného odboru sekcie financovania a rozpočtu MV SR** (OO) – organizačná zložka MV SR, ktorá vykonáva úlohy riadiaceho orgánu a platobného orgánu. OO vykonáva kontrolu verejného obstarávania/obstarávania. Koordinuje tiež činnosti jednotlivých útvarov RO vo väzbe na externé audity a kontroly; vykonáva kontrolu procesov ostatných zložiek RO súvisiacich s riadením, kontrolou a implementáciou programov; eviduje, aktualizuje a monitoruje nezrovnalosti a žiadosti o vrátenie finančných prostriedkov a koordinuje vykonávanie opatrení na boj proti podvodom pri zohľadnení identifikovaných rizík.

**Centrálny koordinačný orgán** (CKO) - plní úlohy podľa čl. 71 ods. 6 nariadenia o spoločných ustanoveniach a § 5 ods. 2 zákona o príspevkoch z fondov EÚ. Úlohy CKO plní Ministerstvo investícií, regionálneho rozvoja a informatizácie Slovenskej republiky (MIRRI SR).

**fondy EÚ –** fondy EÚ, z ktorých je poskytovaný NFP v zmysle zákona o príspevkoch z fondov EÚ: Európsky fond regionálneho rozvoja (EFRR), Európsky sociálny fond plus (ESF+), Kohézny fond (KF), Fond na spravodlivú transformáciu (FST), Európsky námorný, rybolovný a akvakultúrny fond (ENRAF), Fond pre azyl, migráciu a integráciu (AMIF), Fond pre vnútornú bezpečnosť (ISF) a Nástroj finančnej podpory na riadenie hraníc a vízovú politiku (BMVI).

**Fondy pre oblasť vnútorných záležitostí -** Fond pre azyl, migráciu a integráciu (AMIF), Fond pre vnútornú bezpečnosť (ISF) a Nástroj finančnej podpory na riadenie hraníc a vízovú politiku (BMVI).

**Fond pre azyl, migráciu a integráciu** (AMIF) – fond EÚ, ktorého cieľom je prispievať k účinnému riadeniu migračných tokov a k vykonávaniu, posilňovaniu a rozvoju spoločnej azylovej politiky a spoločnej prisťahovaleckej politiky v súlade s príslušným acquis EÚ a pri plnom rešpektovaní medzinárodných záväzkov EÚ a členských štátov vyplývajúcich z medzinárodných nástrojov, ktorých sú zmluvnými stranami.

**Fond pre vnútornú bezpečnosť** (ISF) – fond EÚ, ktorého cieľom je prispievať k zaisteniu vysokej úrovne bezpečnosti v EÚ, najmä prostredníctvom predchádzania terorizmu a radikalizácii, závažnej a organizovanej trestnej činnosti a počítačovej kriminalite a boja proti nim, a to poskytovaním pomoci a ochrany obetiam trestných činov, ako aj prípravou na udalosti, riziká a krízy súvisiace s bezpečnosťou, ochranou proti nim a ich účinným riadením.

**Nástroj finančnej podpory na riadenie hraníc a vízovú politiku** (BMVI) – fond EÚ, ktorého cieľom je zabezpečiť silné a účinné európske integrované riadenie hraníc na vonkajších hraniciach, čím sa prispeje k zaisteniu vysokej úrovne vnútornej bezpečnosti v rámci EÚ pri súčasnom zabezpečení voľného pohybu osôb v rámci EÚ a v plnom súlade s príslušným acquis EÚ a medzinárodnými záväzkami EÚ a členských štátov vyplývajúcimi z medzinárodných nástrojov, ktorých sú zmluvnými stranami.

**cieľ politiky** – cieľ fondu podľa čl. 3 nariadenia ISF, čl. 3 nariadenia BMVI a čl. 3 nariadenia AMIF, ku ktorému má prispieť implementácia programu.

**špecifický cieľ** – cieľ, ktorý má byť dosiahnutý v rámci cieľa politiky daného fondu.

**program** – základný programový dokument vypracovaný riadiacim orgánom a schválený EK, stanovujúci rámec pre implementáciu oprávnených opatrení v rámci príslušného fondu – program Fondu pre vnútornú bezpečnosť, program Fondu pre azyl, migráciu a integráciu a program Nástroja finančnej podpory na riadenie hraníc a vízovú politiku.

**nenávratný finančný príspevok** (NFP) - finančné prostriedky poskytované z fondov AMIF, ISF a BMVI a finančné prostriedky poskytované zo štátneho rozpočtu SR určené na financovanie programov; príspevok je poskytovaný na realizáciu projektu na základe zmluvy o poskytnutí NFP alebo rozhodnutia o schválení žiadosti o NFP.

**výzva** (vrátane výzvy na národný projekt) – aktivita riadiaceho orgánu, ktorou vyzýva potencionálnych žiadateľov na predloženie žiadosti o NFP podľa vopred stanovených podmienok stanovených vo výzve. Stanovené podmienky poskytnutia podpory (ďalej aj „PPP“) sa nachádzajú v texte výzvy.

**žiadosť o NFP** (ďalej aj „ŽoNFP“) - je základným dokumentom, ktorým žiadateľ na základe vyhlásenej výzvy (vrátane výzvy na národný projekt) žiada RO o spolufinancovanie projektu z finančných prostriedkov určených na výzvu. ŽoNFP a jej prílohy obsahujú údaje, ktoré sú nevyhnutné na posúdenie splnenia PPP definovaných vo výzve. ŽoNFP je tvorená formulárom a prílohami. Vzor formulára vydáva RO.

**žiadateľ** – právnická osoba, ktorá žiada o poskytnutie NFP do nadobudnutia účinnosti zmluvy o poskytnutí NFP alebo právoplatnosti rozhodnutia o schválení NFP.

**prijímateľ** – právnická osoba odo dňa nadobudnutia účinnosti zmluvy o poskytnutí NFP alebo právoplatnosti rozhodnutia o schválení žiadosti o NFP, ktorej bola schválená žiadosť o NFP v konaní.

**partner** (projektový partner) – právnická osoba, ktorá sa spolupodieľa na príprave projektu so žiadateľom a na realizácii projektu s prijímateľom podľa písomnej zmluvy uzavretej medzi prijímateľom a partnerom, alebo ktorá sa spolupodieľa na realizácii projektu s prijímateľom podľa písomnej zmluvy uzavretej medzi prijímateľom a partnerom (spolupráca môže byť nadviazaná aj na základe napr. Memoranda o spolupráci, alebo na základe vydaného interného predpisu ministerstva a pod.).

**partner** (v zmysle čl. 8 nariadenia o spoločných ustanoveniach)– subjekt, ktorý je zapojený do prípravy, monitorovania a hodnotenia implementácie programov.

**národný projekt** – osobitný typ projektu v zmysle § 23 zákona o príspevkoch z fondov EÚ.

**operačná podpora** – časť prostriedkov pridelených členskému štátu EÚ, ktorú je možné použiť na podporu pre orgány verejnej správy zodpovedné za plnenie úloh a poskytovanie služieb, ktoré pre EÚ predstavujú verejnú službu. V podmienkach SR sa operačná podpora implementuje prostredníctvom národných projektov.

**projekt** - súhrn aktivít na dosiahnutie určených cieľov a výsledkov definovaných v čase, na ktoré sa vzťahuje poskytnutie NFP, ktoré predkladá žiadateľ v ŽoNFP a ktoré realizuje prijímateľ sám alebo s partnerom v súlade so zmluvou o poskytnutí NFP alebo rozhodnutím o schválení žiadosti o NFP.

**princíp partnerstva** – princíp v súlade s čl. 8 nariadenia o spoločných ustanoveniach. Partneri sú zapájaní do prípravy, vykonávania a hodnotenia programov. Zapojenie partnerov prebieha najmä prostredníctvom monitorovacieho výboru.

**aktivita** – súhrn činností realizovaných na to vyčlenenými finančnými zdrojmi, ktoré prispievajú k dosiahnutiu konkrétneho výsledku a majú definovaný výstup. Aktivita je jasne vymedzená časom, prostriedkami a výdavkami.

**ochrana finančných záujmov EÚ** - súbor procesov a opatrení zameraných na predchádzanie, odhaľovanie, vyšetrovanie a postihovanie podvodov a iných protiprávnych konaní poškodzujúcich finančné záujmy EÚ, vrátane vymáhania neoprávnene vyplatených finančných prostriedkov a sankcií.

**platba** - prevod NFP alebo jeho časti.

**horizontálne princípy –** základné princípy, ktoré musia byť dodržiavané pri implementácii programov fondov. Horizontálne princípy sú definované v čl. 9 nariadenia o spoločných ustanoveniach.

**horizontálna základná podmienka –** nevyhnutná podmienka pre účinné a efektívne plnenie špecifických cieľov. Horizontálne základné podmienky sú definované v prílohe III. nariadenia o spoločných ustanoveniach v súlade s čl. 15 tohto nariadenia.

**cieľová skupina** **Fondu pre azyl migráciu a integráciu (AMIF)** – skupina osôb, v ktorej prospech sa realizuje projekt a ktorá má z neho úžitok počas doby jeho realizácie vrátane prípadnej doby udržateľnosti (napr. žiadatelia o medzinárodnú ochranu a pod). Oprávnenosť osôb cieľovej skupiny AMIF je vymedzená v Príručke k oprávnenosti výdavkov programov Fondov pre oblasť vnútorných záležitostí a konkrétne vo výzve.

**vecne zapojená osoba/účastník** - fyzická osoba, ktorá má prospech priamo z projektu bez toho, aby bola zodpovedná za iniciovanie alebo za iniciovanie aj vykonávanie projektu.

**kritériá pre výber projektov** – vylučujúce kritériá a bodované kritériá pre výber projektov programov Fondov pre oblasť vnútorných záležitostí, ktoré sú schválené monitorovacím výborom.

**ukazovateľ** – merateľný ukazovateľ, ktorý umožňuje monitorovať realizáciu projektu a programu a hodnotiť jeho výkonnosť vzhľadom na stanovené ciele. Je to nástroj na meranie dosiahnutia celkového cieľa, účelu projektu a špecifických cieľov. Ukazovateľ je všeobecne tvorený definíciou, mernou jednotkou, východiskovou a cieľovou hodnotou (aj ako „indikátor“).

**východisková hodnota** – hodnota ukazovateľa pred začiatkom realizácie projektu. V prípade programov Fondov pre oblasť vnútorných záležitostí (programové obdobie 2021-2027) je táto hodnota v súlade s metodikou na tvorbu výkonnostných rámcov týchto programov vždy vyjadrená číslom „0“.

**čiastkový cieľ** – čiastková hodnota, ktorá sa má dosiahnuť v prípade ukazovateľa výstupu do konca roka 2024.

**cieľová hodnota –** vopred stanovená hodnota, ktorá sa má v prípade ukazovateľa výstupu a ukazovateľa výsledku dosiahnuť do konca roka 2029.

**ukazovateľ výstupu** (output indicator) – ukazovateľ na meranie špecifických prínosov intervencie. Výstupové ukazovatele poskytujú informácie o konkrétnych výstupoch jednotlivých projektov. (Základné členenie na ukazovatele výstupu a výsledku stanovujú nariadenia AMIF, ISF a BMVI.)

**ukazovateľ výsledku** (result indicator) – ukazovateľ na meranie účinkov podporovaných intervencií. Výsledkové ukazovatele sú stanovené v programe (v rámci špecifických cieľov) a umožňujú poukázať na prínosy/účinky programu. (Základné členenie na ukazovatele výstupu a výsledku stanovujú nariadenia AMIF, ISF a BMVI.)

**iné údaje (dáta projektu)** - sú ďalšie údaje, resp. parametre monitorované na úrovni podporených projektov, ak si to vyžadujú špecifické potreby monitorovania stavby a rekonštrukcie budov. Zo strany prijímateľa nie je potrebné vopred stanovovať ich cieľovú hodnotu. Sú to údaje, ktoré je potrebné monitorovať a nemajú charakter merateľných ukazovateľov.

**udržateľnosť** – udržateľnosť projektu je obdobie, počas ktorého musí prijímateľ udržiavať výstupy projektu v súlade s čl. 65 nariadenia o spoločných ustanoveniach, alebo v súlade s nastavením ďalších podmienok výzvy. Ak je pre konkrétny projekt relevantné, prijímateľ musí stanovené podmienky dodržiavať v zmysle **zmluvy o poskytnutí NFP/rozhodnutia o schválení ŽoNFP**.

**konflikt záujmov** – situácia, kedy je ohrozený nestranný a objektívny výkon funkcií a plnenie úloh z rodinných alebo citových dôvodov, z dôvodov politickej alebo národnej príslušnosti, ekonomického záujmu alebo akéhokoľvek iného priameho alebo nepriameho osobného záujmu.

**špecifické akcie (synonymum „osobitné akcie“)** – nadnárodné alebo národné projekty, ktoré prinášajú pridanú hodnotu EÚ v súlade s cieľmi fondu v súvislosti s ktorými sa jednému, niekoľkým alebo všetkým členským štátom môžu prideliť na ich programy dodatočné finančné prostriedky. Finančné prostriedky na osobitné akcie sa nesmú použiť na iné akcie uvedené v programe členského štátu s výnimkou riadne odôvodnených prípadov a na základe schválenia EK prostredníctvom zmeny programu.

**ročný komunikačný plán** – dokument, ktorý predstavuje komunikačný plán programov Fondov pre oblasť vnútorných záležitosti na daný rok. Obsahuje informácie o plánovaných informačných aktivitách vrátane vyčíslenia ukazovateľov v danom roku a termínov realizácie.

**účtovný rok** – obdobie od 1. júla do 30. júna nasledujúceho roka s výnimkou prvého účtovného roka programového obdobia, v prípade ktorého je to obdobie od dátumu začiatku oprávnenosti výdavkov do 30. júna 2022; v prípade posledného účtovného roka je to obdobie od 1. júla 2029 do 30. júna 2030.

**nezrovnalosť** - akékoľvek porušenie uplatniteľného práva (práva SR a práva EÚ) vyplývajúce z konania, alebo opomenutia hospodárskeho subjektu, ktorý sa zúčastňuje na implementácii fondov EÚ, dôsledkom čoho je, alebo by bolo poškodenie rozpočtu EÚ tým, že by bol zaťažený neoprávneným výdavkom.

**systémová nezrovnalosť** - akákoľvek nezrovnalosť, ktorá sa môže vyskytnúť opakovane, s vysokou pravdepodobnosťou výskytu pri podobnom type projektov a ktorá je dôsledkom závažného nedostatku vrátane nestanovenia vhodných postupov v súlade s nariadením o spoločných ustanoveniach a pravidlami pre jednotlivé fondy.

**riziko** – jav, ktorý môže negatívnym spôsobom viesť len k čiastočnému splneniu cieľa programu, resp. k nesplneniu cieľa programu.

**riadenie rizík** – proces identifikácie, vyhodnocovania a sledovania rizík a prijímanie opatrení, ktorých cieľom je obmedzovanie podstupovaných rizík. Tento proces v sebe zahŕňa aj zodpovednosť za riziká a neustále zefektívňovanie systému riadenia rizík.

**podvod** **poškodzujúci finančné záujmy EÚ** – podvod v zmysle čl. 3 ods. 2 Smernice Európskeho parlamentu a Rady (EÚ) 2017/1371 z 5. júla 2017 o boji proti podvodom, ktoré poškodzujú finančné záujmy EÚ, prostredníctvom trestného práva.

**závažný nedostatok** - nedostatok v účinnom fungovaní systému riadenia a kontroly programov, v súvislosti s ktorým sa vyžaduje výrazné zlepšenie systémov riadenia a kontroly, a situácia, keď ktorákoľvek z kľúčových požiadaviek 2, 4, 5, 9, 12, 13 a 15 stanovených v prílohe XI nariadenia o spoločných ustanoveniach alebo dve či viaceré z ostatných kľúčových požiadaviek sa posudzujú ako patriace do kategórií 3 a 4 uvedenej prílohy.

**pravidlo n+3** – nástroj pre zaistenie plynulosti čerpania finančných prostriedkov z programov, alokácia podpory pre n-tý rok musí byť vyčerpaná v nasledujúcich troch kalendárnych rokoch.

**audit trail** – podrobný opis riadenia a realizácie poskytovania príspevku z fondov EÚ na všetkých úrovniach zahrňujúci tok informácií, dokumentov, finančných prostriedkov a kontrolu.

**žiadosť o platbu –** doklad, na základe ktorého je prijímateľovi poskytovaný NFP, v príslušnom pomere. Žiadosť o platbu vypracováva a odosiela prijímateľ.

**žiadosť o platbu na EK –** doklad, na základe ktorého je RO uhrádzaný príspevok EÚ v súlade s programom AMIF/ISF/BMVI.  Žiadosť o platbu na EK vypracováva a elektronicky odosiela riadiaci orgán v súlade s čl. 91 nariadenia o spoločných ustanoveniach.

**verejný príspevok** – všetky verejné príspevky na financovanie projektov, ktoré pochádzajú z rozpočtu národných, regionálnych a miestnych orgánov verejnej správy, rozpočtu EÚ, rozpočtu verejnoprávnych subjektov alebo rozpočtu združení orgánov verejnej správy alebo verejnoprávnych subjektov a na účely stanovenia miery spolufinancovania.

**pohľadávka z NFP** – pohľadávka štátu v správe riadiaceho orgánu na vrátenie NFP alebo jeho časti, na náhradu škody alebo vydanie bezdôvodného obohatenia. Táto pohľadávka vzniká na základe porušenia všeobecne záväzných právnych predpisov zisteného podľa zákona o finančnej kontrole a audite alebo zisteného porušenia zmluvy o poskytnutí NFP alebo rozhodnutia o schválení žiadosti o NFP podľa zákona o príspevkoch z fondov EÚ.

**účty** – dokument vypracovaný riadiacim orgánom v súlade s čl. 98 nariadenia o spoločných ustanoveniach a predkladaný EK v súlade s čl. 63 ods. 5 písm. a) a s čl. 63 ods. 6 Nariadenia o rozpočtových pravidlách za každý program AMIF/ISF/BMVI.

**prebiehajúce skúmanie** – prebiehajúce posudzovanie súladu poskytovania NFP s právnymi predpismi EÚ a SR a inými príslušnými podzákonnými predpismi, resp. zmluvami vykonávané riadiacim orgánom, orgánom auditu alebo EK z dôvodu vzniku pochybností o správnosti, oprávnenosti a zákonnosti výdavkov. Samotný výkon finančnej kontroly, vládneho auditu a auditu EK bez vzniku pochybnosti sa nepovažuje za prebiehajúce skúmanie. Riadiaci orgán a orgán auditu vykonávajú svoje skúmania (finančná kontrola, vládne audity) a v rámci svojej zodpovednosti sú oprávnené podať podnet orgánom vecne príslušným konať v danej veci (napr. Národná kriminálna agentúra, Generálna prokuratúra SR, Európska prokuratúra, Protimonopolný úrad SR, Úrad pre verejné obstarávanie a pod.). Prebiehajúce skúmanie môže začať na základe konania akéhokoľvek subjektu (EK, OLAF, Európsky dvor audítorov, Národná kriminálna agentúra, Európska prokuratúra, Najvyšší kontrolný úrad SR a pod.) v prípade vzniku pochybností o správnosti, oprávnenosti a zákonnosti výdavkov. V prípade riadiaceho orgánu je vznik pochybností o správnosti, oprávnenosti a zákonnosti výdavkov (prebiehajúce skúmanie, nie samotný výkon finančnej kontroly), preukázaný najmä vypracovaním návrhu správy/návrhu čiastkovej správy. V prípade orgánu auditu vypracovaním návrhu správy/čiastkovej správy, resp. námietkovým konaním, t. j. v čase predkladania účtov EK preukázateľne prebieha námietkové konanie. Vo všeobecnosti za prebiehajúce skúmanie nie je možné považovať finančnú kontrolu vykonávanú riadiacim orgánom, na základe záverov vládneho auditu vykonaného orgánom auditu vo vzťahu k tým nedostatkom, ktoré orgán auditu identifikoval a ich finančnému vyčísleniu. V prípade prebiehajúceho skúmania vzniknutého na základe auditu EK/Európskeho dvora audítorov sa zohľadňujú už nedostatky z návrhu správy z auditu EK/Európskeho dvora audítorov.[[2]](#footnote-2)

**účtovný doklad –** doklad definovaný v zákone o účtovníctve.

**finančná kontrola** - súhrn činností zabezpečujúcich overovanie hospodárnosti, efektívnosti, účinnosti a účelnosti finančných operácií alebo ich častí pred ich uskutočnením, v ich priebehu a až do ich konečného vysporiadania, zúčtovania, dosiahnutia a udržania výsledkov a cieľov finančných operácií alebo ich častí. Finančná kontrola sa vykonáva ako: základná finančná kontrola, administratívna finančná kontrola a finančná kontrola na mieste. Pre všetky tri typy finančnej kontroly platí, že podľa § 6 ods. 4 zákona o finančnej kontrole a audite orgán verejnej správy finančnou kontrolou overuje, v súlade s cieľmi finančnej kontroly a podľa povahy každej finančnej operácie alebo jej časti, jej súlad so skutočnosťami podľa písmena a) až g).

**finančná oprava** – úprava výdavkov následkom porušenia uplatniteľného práva EÚ alebo vnútroštátneho práva, ktoré boli vykázané EK alebo sú predmetom schvaľovania na národnej úrovni. Finančnú opravu je možné vykonať režimom ex ante, t. j. vo fáze pred schválením a úhradou deklarovaných výdavkov alebo režimom ex post, t. j. vo fáze po schválení a realizovanej úhrade deklarovaných výdavkov. Európska komisia pri rozhodovaní o finančnej oprave dodržiava zásadu proporcionality tým, že zohľadní povahu a závažnosť porušenia uplatniteľného práva EÚ alebo vnútroštátneho práva a jeho finančné dôsledky pre rozpočet EÚ. Členské štáty vykonávajú požadované finančné opravy v súvislosti s individuálnymi alebo systémovými nezrovnalosťami zistenými v jednotlivých fázach implementácie a financovania operácií a programov.[[3]](#footnote-3)

**čiastková kniha dlžníkov a stavu vysporiadania finančných prostriedkov** – evidencia neuhradených dlžných súm, ktoré prijímateľ neuhradil včas a v určenej sume na základe žiadosti riadiaceho orgánu alebo kontrolného orgánu zabezpečujúceho finančnú kontrolu, príp. na základe právoplatného rozhodnutia vydaného v správnom alebo súdnom konaní.

**kontrola na mieste** – finančná kontrola výdavkov uplatnených prijímateľom v sídle prijímateľa vo väzbe na dodržiavanie zákona č. 431/2002 Z. z. o účtovníctve a zákona č. 523/2004 Z. z. o rozpočtových pravidlách. Kontrola na mieste sa môže vykonať u kontrolovanej osoby. Finančnou kontrolou vykonávanou ako kontrola na mieste môže orgán verejnej správy overiť vybranú finančnú operáciu alebo jej časť.

**oprávnený výdavok** – výdavok, ktorý bol skutočne vynaložený v oprávnenom období, vo forme nákladu alebo výdavku, v súlade s pravidlami oprávnenosti[[4]](#footnote-4), zmluvou o poskytnutí NFP/rozhodnutím o schválení žiadosti o NFP

**predfinancovanie –** platba poskytnutá prijímateľovi v súlade s vydaným rozhodnutím o schválení žiadosti o poskytnutie NFP, resp. na základe zmluvy o poskytnutí NFP pri financovaní formou predfinancovania na úhradu faktúr.

**priebežná platba (refundácia)** – poskytnutie finančných prostriedkov prijímateľovi na základe zmluvy o poskytnutí NFP resp. rozhodnutia o schválení žiadosti o poskytnutie NFP za zdroje EÚ a štátneho rozpočtu na spolufinancovanie a na základe žiadosti o platbu, ktorej súčasťou sú účtovné doklady výdavkov, ktoré prijímateľ uhradil najskôr z vlastných zdrojov.

**Štátna pokladnica** – orgán štátnej správy zriadený v zmysle zákona o Štátnej pokladnici.

**základná finančná kontrola** - druh finančnej kontroly v zmysle § 7 zákona o finančnej kontrole a audite. Orgán verejnej správy je povinný overiť vždy súlad každej finančnej operácie alebo jej časti so skutočnosťami uvedenými v § 6 ods. 4 zákona o finančnej kontrole a audite na všetkých stupňoch riadenia.

**zálohová platba** – platba poskytnutá prijímateľovi v zmysle uzatvorenej zmluvy o poskytnutí NFP alebo rozhodnutia o schválení žiadosti o poskytnutie NFP.

**zálohová platba od EK** – platba poskytovaná z EK Slovenskej republike v súlade s mechanizmom zálohového financovania podľa Nariadenia Európskeho parlamentu a Rady (EÚ) 2021/1060 z 24. júna 2021, resp. podľa špecifických nariadení pre jednotlivé fondy.

**smernica EIA** – cieľom tejto smernice známej aj pod označením Smernica EIA je vysoká úroveň ochrany životného prostredia a zahrnutie zohľadnenia životného prostredia do prípravy a udelenia súhlasu pre projekty. Stane sa tak tým, že sa vykoná posúdenie životného prostredia pre určité verejné či súkromné projekty uvedené v Prílohe I a II smernice. Smernica 2011/92/EÚ definuje proces posudzovania vplyvov na životné prostredie (EIA), ktorým sa zabezpečí, že projekty, ktoré pravdepodobne majú značné vplyvy na životné prostredie, sa pred udelením súhlasu posúdia.

# **3. Zoznam skratiek**

|  |  |  |
| --- | --- | --- |
| AFK |  | Administratívna finančná kontrola |
| AMIF |  | Fond pre azyl, migráciu a integráciu |
| AR |  | Analýza rizík |
| BMVI |  | Nástroj finančnej podpory na riadenie hraníc a vízovú politiku |
| CKO |  | Centrálny koordinačný orgán |
| DNSH |  | „Do no significant harm“ principle / zásada „Nespôsobovať významnú škodu“ |
| EK |  | Európska komisia |
| EÚ |  | Európska únia |
| HP |  | Horizontálne princípy |
| IMS |  | Irregularity Management System (informačný systém na nahlasovanie podvodov a nezrovnalostí) |
| ISF |  | Fond pre vnútornú bezpečnosť |
| ITMS |  | Informačný monitorovací systém  (ITMS2014+/ ITMS21+) |
| MF SR |  | Ministerstvo financií SR |
| MIRRI SR |  | Ministerstvo investícií, regionálneho rozvoja a informatizácie SR |
| MPSVaR |  | Ministerstvo práce, sociálnych vecí a rodiny SR |
| MV SR |  | Ministerstvo vnútra SR |
| NFP |  | Nenávratný finančný príspevok |
| NIKA |  | Národná implementačná a koordinačná autorita |
| OLAF |  | Európsky úrad pre boj proti podvodom |
| OO |  | Organizačný odbor sekcie financovania a rozpočtu MV SR |
| OZP |  | Oddelenie zahraničnej pomoci sekcie financovania a rozpočtu MV SR |
| PJ |  | Platobná jednotka |
| PO |  | Platobný orgán |
| RO |  | Riadiaci orgán |
| SFR MV SR |  | Sekcia financovania a rozpočtu MV SR |
| SR |  | Slovenská republika |
| SRK |  | Systém riadenia a kontroly |
| VO/O |  | Verejné obstarávanie/obstarávanie |
| ZP |  | Základná podmienka/ podmienky |
| ZVV |  | Zjednodušené vykazovanie výdavkov |

# **4. Úvod a všeobecné ustanovenia**

Slovenská republika sa podieľa na čerpaní finančných prostriedkov **Fondov pre oblasť vnútorných záležitostí**  (ďalej aj „fondy“) z viacročného finančného rámca Európskej únie (ďalej len „EÚ“) na roky 2021 až 2027[[5]](#footnote-5), ktorými sú:

* **Fond pre azyl, migráciu a integráciu[[6]](#footnote-6)** (ďalej len „AMIF“),
* **Fond pre vnútornú bezpečnosť[[7]](#footnote-7)** (ďalej len „ISF“),
* **Nástroj finančnej podpory na riadenie hraníc a vízovú politiku[[8]](#footnote-8)** („ďalej len BMVI“).

Cieľom fondov je podpora opatrení zameraných na rozvíjanie legálnej migrácie a presadzovanie účinnej integrácie štátnych príslušníkov tretích krajín, boj proti nelegálnej migrácii a posilňovanie účinného návratu a readmisie, zvýšenie solidarity s členskými štátmi najviac postihnutými výzvami v oblasti migrácie, predchádzanie trestnej činnosti, terorizmu a radikalizácii a boja proti nim, rozvoj policajnej cezhraničnej spolupráce vrátane výmeny informácií a spoločných operácií a krízového riadenia, podpora účinného integrovaného riadenia hraníc na vonkajších hraniciach EÚ, podpora spoločnej vízovej politiky a predchádzanie migračným a bezpečnostným rizikám.

Na zabezpečenie efektívnej a koordinovanej implementácie programov fondov každý členský štát určuje **orgány zodpovedné za programy: riadiaci orgán, ktorý súčasne plní úlohy platobného orgánu** (ďalej aj „riadiaci orgán“ alebo „RO“) **a orgán auditu,** a v spolupráci s partnermi sú vypracované **programy** na implementáciu fondov.

V zmysle čl. 69 ods. 1 nariadenia Európskeho parlamentu a Rady (EÚ) 2021/1060   
z 24. júna 2021[[9]](#footnote-9) (ďalej len „nariadenie o spoločných ustanoveniach“) je každý členský štát EÚ povinný pre účely implementácie programov vypracovať **systém riadenia a kontroly** (ďalej len „SRK“), v rámci ktorého je vymedzený opis pravidiel, úloh a zodpovedností pracovných postupov jednotlivých orgánov zapojených do riadenia a kontroly a rozdelenie funkcií v rámci každého orgánu v súvislosti s činnosťami poskytovania príspevku a implementácie projektov, kontroly verejného obstarávania a finančného riadenia. Implementácia programov fondov sa riadi **jedným spoločným systémom** **riadenia a kontroly** programov týchto fondov.

SRK je záväzným dokumentom, upravuje spoločné pravidlá pre účinnú, efektívnu a transparentnú implementáciu programov fondov. **Na dokument SRK nadväzujú jednotlivé priamo uplatniteľné manuály RO a metodické príručky.**

Podľa článku 69 ods. 11 nariadenia o spoločných ustanoveniach musí mať každý členský štát zavedený **opis systému riadenia a kontroly** najneskôr v čase predloženia žiadosti o záverečnú platbu za prvý účtovný rok a najneskôr 30. júna 2023. Jeho schvaľovateľom je minister vnútra alebo ním splnomocnená osoba podľa čl. 2 ods. 3 Nariadenia Ministerstva vnútra SR č. 100 z 1. júla 2022 o systéme riadenia programov Fondov pre oblasť vnútorných záležitostí na roky 2021 – 2027 v platnom znení (ďalej len „nariadenie Ministerstva vnútra SR č. 100/2022“).

Tento dokument nadobúda **platnosť** dňom jeho schválenia generálnym riaditeľom sekcie financovania a rozpočtu Ministerstva vnútra SR (ďalej len „MV SR“), **účinnosť** je uvedená na prvej strane dokumentu.

**4.1 SUBJEKTY**

**4.1.1. Orgány zodpovedné za programy**

Orgánmi zodpovednými za programy sú **riadiaci orgán, ktorý súčasne plní úlohy platobného orgánu** a **orgán auditu**.[[10]](#footnote-10) Je zabezpečené, aby sa dodržiavala **zásada oddelenia funkcií** medzi orgánmi zodpovednými za programy a v rámci nich.

Na účely eliminácie rizika prekrývania, resp. nedostatočného oddelenia funkcií orgánov zodpovedných za programy je zabezpečené:

1. definovanie funkcií riadiaceho orgánu, ktorý súčasne plní úlohu platobného orgánu a orgánu auditu a rozdelenie funkcií v rámci každého z nich;
2. jednoznačne stanovená organizačná štruktúra a popis úloh a zodpovedností organizačných súčastí riadiaceho orgánu, ktorý súčasne plní úlohy platobného orgánu;
3. zrozumiteľný a jednoznačný popis pracovných pozícií osôb, oddelení, odborov alebo sekcií, ktoré plnia funkciu konkrétneho orgánu.

Pre potreby programov AMIF, ISF a BMVI nie sú určené žiadne sprostredkovateľské orgány.

**Riadiaci orgán,[[11]](#footnote-11)  ktorý súčasne plní úlohy platobného orgánu[[12]](#footnote-12)**

**Uznesením vlády SR č. 329 z 27. mája 2020** bolo riadiacim orgánom programov Fondu pre azyl, migráciu a integráciu, Fondu pre vnútornú bezpečnosť a Nástroja finančnej podpory na riadenie hraníc a vízovú politiku na roky 2021 – 2027 (ďalej len „Fondy pre oblasť vnútorných záležitostí“ alebo „fondy“) určené Ministerstvo vnútra SR (ďalej len „MV SR“). **Ministerstvo vnútra SR ako riadiaci orgán súčasne plní úlohy platobného orgánu**v oblasti riadenia programov v súlade so **zákonom č. 121/2022 Z. z. o príspevkoch z fondov Európskej únie** a o zmene a doplnení niektorých zákonov v znení neskorších predpisov (ďalej „zákon o príspevkoch z fondov EÚ“). Vyplýva to aj z nariadenia o spoločných ustanoveniach, na základe ktorého v prípade „*programov podporovaných z AMIF, ISF a BMVI účtovnú funkciu vykonáva, alebo za ňu zodpovedá riadiaci orgán*“ (v podmienkach legislatívneho nastavenia v SR sa účtovnou funkciou rozumejú úlohy „platobného orgánu“).[[13]](#footnote-13)

Zodpovednosť a rámcové úlohy útvarov Ministerstva vnútra SR ako riadiaceho orgánu, ktorý súčasne plní úlohy platobného orgánu v oblasti riadenia programov na roky 2021 – 2027 sú určené v **nariadení Ministerstva vnútra Slovenskej republiky č. 100/2022.**

**Právne úkony** v mene riadiaceho orgánu, ktorý súčasne plní úlohy platobného orgánu, vykonáva **minister vnútra Slovenskej republiky, alebo ním splnomocnená osoba**.

**Postavenie MV SR:**

MV SR je podľa zákona č. 575/2001 Z. z. o organizácii činnosti vlády a organizácii činnosti ústrednej štátnej správy v znení neskorších predpisov **ústredným orgánom štátnej správy**. Organizačný poriadok MV SR je ustanovený interným predpisom – nariadením Ministerstva vnútra SR č. 39/2015 o organizačnom poriadku MV SR v znení neskorších predpisov. Organizačný poriadok v súlade so všeobecne záväznými právnymi predpismi a štatútom MV SR ustanovuje zásady organizácie ministerstva, organizačnú štruktúru MV SR a organizačné členenie útvarov MV SR, zásady riadenia, riadenie útvarov MV SR a hlavné úlohy útvarov MV SR. Organizačný poriadok tiež vymedzuje rozsah oprávnení a zodpovednosti jednotlivých vedúcich štátnych zamestnancov MV SR.

Základnou organizačnou jednotkou MV SR je útvar.

Útvary MV SR a ich organizačné celky sú riadené podľa **zásady jediného zodpovedného vedúceho**.

**Na MV SR sú vo všeobecnosti určené tieto stupne riadenia:**

1. minister;
2. štátny tajomník a generálny tajomník služobného úradu;
3. generálny riaditeľ sekcie, riaditeľ úradu, alebo riaditeľ samostatného odboru („riaditeľ útvaru“);
4. riaditeľ odboru alebo riaditeľ úradu v rámci sekcie;
5. vedúci oddelenia alebo riaditeľ odboru v rámci úradu sekcie.

**Riadiaci orgán**

Riadiaci orgán je zodpovedný za riadenie programov v záujme plnenia špecifických cieľov programov. pričom zastáva najmä tieto funkcie:[[14]](#footnote-14)

a) zabezpečuje **výber projektov**[[15]](#footnote-15)

b) vykonáva úlohy súvisiace s **riadením programov**[[16]](#footnote-16)

* vykonáva overovanie, či sa spolufinancované výrobky dodali a spolufinancované služby poskytli a či je projekt v súlade s uplatniteľným právom, programom a podmienkami na získanie nenávratného finančného príspevku (ďalej len „NFP“), pričom overovanie je primerané rizikám zisteným ex-ante prostredníctvom analýzy rizík. Všetky úkony musia byť písomne zdokumentované
* realizuje platbu prijímateľovi[[17]](#footnote-17)
* má účinné a primerané opatrenia a postupy na boj proti podvodom, pričom zohľadňuje zistené riziká
* predchádza nezrovnalostiam, odhaľuje ich a napráva ich
* potvrdzuje, že výdavky zaznamenané v účtoch sú zákonné a správne
* vypracúva vyhlásenie riadiaceho orgánu

c) **podporuje prácu monitorovacieho výboru**[[18]](#footnote-18)

d) **zaznamenáva a uchováva elektronicky údaje o každom projekte**, ktoré sú potrebné na monitorovanie, hodnotenie, finančné riadenie, overovanie a audit v súlade s prílohou XVII nariadenia o spoločných ustanoveniach **a zaisťuje bezpečnosť, integritu a dôvernosť údajov a overenie totožnosti používateľov**.

V pôsobnosti MV SR **úlohy riadiaceho orgánu** vykonávajú

1. oddelenie zahraničnej pomoci sekcie financovania a rozpočtu MV SR (ďalej len „**oddelenie zahraničnej pomoci**“),
2. oddelenie podporných činností organizačného odboru sekcie financovania a rozpočtu MV SR (ďalej len „**organizačný odbor**“),
3. odbor platieb sekcie financovania a rozpočtu MV SR a oddelenie účtovníctva a štátna pokladnica odboru účtovníctva sekcie ekonomiky ministerstva (ďalej len „**platobná jednotka**“).

**Oddelenie zahraničnej pomoci** pri zabezpečovaní úloh riadiaceho orgánu a platobného orgánu vykonáva najmä tieto úlohy:

- vypracúva v spolupráci s platobnou jednotkou a organizačným odborom systém riadenia a kontroly programov a jeho zmeny,

- vypracúva v rozsahu svojich kompetencií riadiacu dokumentáciu v zmysle kapitoly 5 dokumentu Systém riadenia a kontroly programov Fondov pre oblasť vnútorných záležitostí, programové obdobie 2021-2027,

- pripravuje stanoviská k legislatívnym dokumentom EÚ v oblasti fondov v spolupráci s platobnou jednotkou,

- zúčastňuje sa na rokovaniach výborov a pracovných skupín Európskej komisie (ďalej len „EK“) v oblasti fondov,

- zodpovedá za prípravu, predloženie, implementáciu a zmeny programov,

- zabezpečuje dodržiavanie horizontálnych princípov,

- zodpovedá za vypracovanie a uplatňovanie audit trailu pri realizácii programov,

- zodpovedá za vypracovanie výkonnostných rámcov a metodiky na ich tvorbu,

- zabezpečuje výmenu informácií s EK prostredníctvom informačného systému elektronickej výmeny údajov EK (ďalej len „IS SFC2021“),

- podieľa sa v spolupráci so sekciou informatiky, telekomunikácií a bezpečnosti MV SR na plnení úloh na úseku informačnej bezpečnosti klasifikovaním údajov a jednotlivých súčastí informačného systému MV SR z hľadiska ich citlivosti a definovaním požiadaviek na ochranu ako jednej z funkcionalít pri tvorbe aplikácie a jej zmien,

- uplatňuje princíp partnerstva,

- zabezpečuje zriadenie a činnosť monitorovacieho výboru,

- poskytuje monitorovaciemu výboru včas všetky informácie potrebné na plnenie jeho úloh a zabezpečuje následné opatrenia týkajúce sa rozhodnutí a odporúčaní monitorovacieho výboru,

* zabezpečuje výber projektov, pričom spolupracuje s platobnou jednotkou,

- vypracúva harmonogram výziev,

- zodpovedá za prípravu a vyhlasovanie výziev na predkladanie žiadostí o poskytnutie NFP,

- zabezpečuje administratívne overovanie a odborné hodnotenie, resp. administratívne overovanie a odborné posúdenie žiadostí o poskytnutie NFP,

- zabezpečuje vydávanie rozhodnutí o schválení žiadostí o poskytnutie NFP/rozhodnutí o neschválení žiadostí o poskytnutie NFP/rozhodnutí o zastavení konania,

- zabezpečuje aktualizáciu príloh rozhodnutí o schválení ŽoNFP v zmysle § 13 ods. 2 zákona o príspevkoch z fondov EÚ,

- zabezpečuje uzatváranie zmlúv o poskytnutí NFP/ dodatkov k zmluvám o poskytnutí NFP,

- zostavuje prehľad zazmluvnenosti projektov pre MF SR,

- poskytuje odbornú metodickú pomoc pri realizácii projektov v oblasti svojej pôsobnosti,

- zodpovedá za vykonanie finančných kontrol v rozsahu svojej pôsobnosti podľa osobitných predpisov,

- vykonáva rizikové analýzy predložených žiadostí o platbu typu zúčtovanie zálohovej platby/ zúčtovanie predfinancovania/ priebežná platba a rizikové analýzy finančných kontrol na mieste,

- vypracúva stanovisko ku kontrole žiadosti o platbu pre platobnú jednotku v prípadoch, ktoré stanovuje Manuál procedúr programov,

- vykonáva „formálnu kontrolu“ žiadosti o platbu typu zúčtovanie zálohovej platby/ zúčtovanie predfinancovania/ priebežná platba (administratívnu finančnú kontrolu v minimálnom rozsahu), ak to vyplynulo z vykonanej analýzy rizík,

- vykonáva v súčinnosti s platobnou jednotkou finančnú kontrolu na mieste podľa zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej len „zákon o finančnej kontrole a audite“), ak to tak vyplynulo z vykonanej analýzy rizík,

- vypracúva stanovisko ku kontrole formálnej a vecnej správnosti verejného obstarávania/obstarávania v rámci overenia žiadosti o kontrolu verejného obstarávania/obstarávania,

- zabezpečuje monitorovanie projektov na základe informácii poskytnutých prijímateľom,

- zabezpečuje monitorovanie programov,

- predkladá výročné správy o výkonnosti EK,

- zasiela údaje EK v elektronickej forme kumulatívne za každý program a poskytuje informácie Ministerstvu investícií, regionálneho rozvoja a informatizácie, (ďalej len „MIRRI SR“) na účely monitorovania výsledkov implementácie programov na národnej a regionálnej úrovni,

- vypracúva Plán hodnotenia programov,

- zabezpečuje hodnotenie programov,

- poskytuje informácie MIRRI SR na účely hodnotenia výsledkov implementácie programov na národnej a regionálnej úrovni,

- vypracúva v spolupráci s platobnou jednotkou návrh odhadov súm žiadostí o platbu a podieľa sa na vypracovaní podkladov do návrhu rozpočtu kapitoly MV SR na príslušný rozpočtový rok (finančné prostriedky EÚ a finančné prostriedky štátneho rozpočtu určené na financovanie spoločných programov SR a EÚ),

- zodpovedá za plánovanie a čerpanie prostriedkov technickej pomoci programov,

- zabezpečuje viditeľnosť (publicitu) a informovanosť o výsledkoch a o využívaní prostriedkov programov,

- vypracúva vyhlásenie riadiaceho orgánu,

- spolupracuje s platobnou jednotkou pri zostavovaní a predkladaní žiadostí o platbu EK, zostavovaní, potvrdzovaní a predkladaní účtov EK,

- spolupracuje s Migračným úradom MV SR ako odborným útvarom MV SR v rozsahu jeho vecných kompetencií pri overovaní oprávnenosti cieľovej skupiny AMIF v rámci výdavkov projektov financovaných z programu AMIF,

- spravuje používateľov v systéme IS ITMS21+ a spravuje priraďovanie ich pracovných pozícií.

**Organizačný odbor** pri zabezpečovaní úloh riadiaceho orgánu a platobného orgánu vykonáva najmä tieto úlohy:

* vypracúva v spolupráci s oddelením zahraničnej pomoci a platobnou jednotkou systém riadenia a kontroly programov a jeho zmeny,
* vypracúva v rozsahu svojich kompetencií riadiacu dokumentáciu v zmysle kapitoly 5 dokumentu Systém riadenia a kontroly programov Fondov pre oblasť vnútorných záležitostí, programové obdobie 2021-2027,
* zabezpečuje kontrolu postupov prijímateľov pri verejnom obstarávaní a obstarávaní ako administratívnu finančnú kontrolu podľa zákona o finančnej kontrole a audite,
* eviduje, aktualizuje a monitoruje nezrovnalosti a žiadosti o vrátenie finančných prostriedkov,
* koordinuje relevantné útvary vo vzťahu k pripravovaným alebo vykonávaným auditom/kontrolám,
* zabezpečuje súčinnosť pri výkone auditov/kontrol od fázy prípravy vyžiadanej dokumentácie až po fázu odpočtu splnenia nápravných opatrení,
* koordinuje útvary pri príprave stanovísk a formulácií nápravných opatrení k zisteniam z auditov/kontrol,
* pripravuje podkladové materiály a komunikuje s internými a externými audítormi,
* sleduje plnenie nápravných opatrení,
* vedie evidenciu auditov/kontrol,
* vyhodnocuje zistenia z auditov/kontrol a formuluje návrhy na systémové zmeny,
* uchováva originálnu dokumentáciu týkajúcu sa vykonaných auditov a kontrol na úrovni riadiaceho orgánu,
* poskytuje súčinnosť platobnej jednotke a oddeleniu zahraničnej pomoci pri zostavovaní žiadostí o platbu EK a účtov EK,
* overuje činnosť zložiek riadiaceho orgánu súvisiacich s riadením, implementáciou a kontrolou programov, vrátane kontroly dodržiavania relevantných právnych predpisov,
* vypracúva správu o zistenej nezrovnalosti (systémovej) ako aj jej aktualizácie na základe podkladov, správ z kontrol a auditov, právoplatného rozhodnutia ÚVO, ÚVA, správ z vyšetrovania OLAF a uznesení o začatí trestného stíhania a jej zaslanie príslušným subjektom,
* rieši individuálne a systémové nezrovnalosti od fázy vzniku podozrenia zo vzniku nezrovnalosti až po prípadné vymáhanie finančných prostriedkov,
* vypracúva žiadosť o vrátenie finančných prostriedkov z titulu nezrovnalosti a jej zaslanie príslušným subjektom,
* monitoruje vývoj riešenia vzniknutej nezrovnalosti až do momentu jej vysporiadania,
* zadáva a aktualizuje údaje o nezrovnalosti a žiadosti o vrátenie finančných prostriedkov do informačného monitorovacieho systému (ďalej len „IS ITMS21+“),
* vedie evidenciu všetkých nezrovnalostí,
* metodicky usmerňuje ostatné zložky riadiaceho orgánu pri prevencii, evidencii a riešení nezrovnalostí,
* koordinuje prijímanie a vykonávanie opatrení na boj proti podvodom pri zohľadnení identifikovaných rizík.

**Platobná jednotka** pri zabezpečovaní úloh riadiaceho a platobného orgánu vykonáva najmä tieto úlohy:

* vypracúva v spolupráci s oddelením zahraničnej pomoci a organizačným odborom systém riadenia a kontroly programov a jeho zmeny,
* vypracúva v rozsahu svojich kompetencií riadiacu dokumentáciu v zmysle kapitoly 5 dokumentu Systém riadenia a kontroly programov Fondov pre oblasť vnútorných záležitostí, programové obdobie 2021-2027,
* spolupracuje s oddelením zahraničnej pomoci pri výbere projektov,
* zodpovedá za vykonanie finančných kontrol v rozsahu svojej pôsobnosti podľa osobitných predpisov,
* vykonáva kontrolu žiadosti o platbu typu poskytnutie zálohovej platby a poskytnutie predfinancovania ako administratívnu finančnú kontrolu podľa zákona o finančnej kontrole a audite,
* vykonáva kontrolu žiadosti o platbu typu zúčtovanie zálohovej platby/ zúčtovanie predfinancovania/ priebežná platba ako administratívnu finančnú kontrolu podľa zákona o finančnej kontrole v prípade, ak na základe vykonanej analýzy rizík zo strany oddelenia zahraničnej pomoci vyplynula povinnosť „úplnej kontroly” žiadosti o platbu v rozsahu 100% na úrovni oddelenia zahraničnej pomoci a platobnej jednotky,
* vykonáva v súčinnosti s oddelením zahraničnej pomoci finančnú kontrolu na mieste podľa zákona o finančnej kontrole a audite, ak tak vyplynulo z vykonanej písomnej analýzy rizík,
* koordinuje prípravu všetkých pracovných a účtovných postupov súvisiacich s príjmom zálohových platieb, priebežných platieb a platieb zostatku účtov za účtovný rok, spracováva príslušnú dokumentáciu k žiadostiam o platbu vrátane záverečnej žiadosti o platbu v účtovnom roku a zabezpečuje finančné vysporiadanie s prijímateľmi po ukončení projektov,
* zabezpečuje v informačnom systéme účtovníctva MV SR (ďalej len “IIS SAP”) u správcu modulu Grant management pridelenie identifikačného kódu pre každý projekt,
* overuje, či prijímatelia/partneri zapojení do implementácie projektov financovaných v rámci programov vedú buď samostatný účtovný systém, alebo vhodné kódové označenie účtov pre všetky transakcie súvisiace s projektom,
* zabezpečuje založenie účtov v štátnej pokladnici pre potreby programov,
* spolupracuje s oddelením zahraničnej pomoci na vypracovaní návrhu odhadov súm žiadostí o platbu a vypracováva podklad na návrh rozpočtu kapitoly MV SR na príslušný rozpočtový rok za programy (finančné prostriedky EÚ a finančné prostriedky štátneho rozpočtu určené na financovanie spoločných programov SR a EÚ),
* schvaľuje oprávnenosť výdavkov a oznamuje výšku oprávnených výdavkov prijímateľovi,
* vykonáva finančnú kontrolu v súvislosti s realizáciou úhrady prostredníctvom štátnej pokladnice, pričom riadiaci zamestnanec platobnej jednotky schvaľuje platbu,
* uplatňuje finančné korekcie podľa pravidiel EK,
* vyzýva prijímateľa na vrátenie neoprávnene použitých alebo nevyužitých finančných prostriedkov,
* vedie čiastkovú knihu dlžníkov a stavu vysporiadania finančných prostriedkov,
* zabezpečuje priebežne aktualizáciu informácií o oprávnených výdavkoch projektov v IS ITMS21+,
* vedie účtovníctvo o stave a pohybe pohľadávok, záväzkov a platieb prostredníctvom IIS SAP,
* zabezpečuje finančné výkazníctvo,
* ukladá účtovné záznamy,
* eviduje spôsobené škody v knihe škôd podľa interného predpisu,
* zostavuje a predkladá v spolupráci s oddelením zahraničnej pomoci žiadosti o platbu EK, zostavuje, potvrdzuje a predkladá účty EK,
* potvrdzuje, že výdavky zaznamenané v účtoch sú zákonné a správne,
* prijíma platby z EK na samostatné účty zriadené v štátnej pokladnici,
* zabezpečuje prevod finančných prostriedkov EÚ z príslušného samostatného účtu do príjmov štátneho rozpočtu podľa osobitného predpisu,
* zabezpečuje na úhradu výdavkov projektov a technickej pomoci finančné limity štátneho rozpočtu v procese zostavovania rozpočtu verejnej správy na príslušné roky,
* pripravuje a vykonáva rozpočtové opatrenia,
* zostavuje prehľad odhadu očakávaných výdavkov za programy a tieto predkladá na mesačnej báze MF SR,
* zostavuje zoznam žiadostí o platbu za prijímateľov (zoznam rozpočtových opatrení), ak ide o štátne rozpočtové organizácie a tento predkladá na mesačnej báze MF SR,
* vykonáva prevod finančných prostriedkov EÚ a finančných prostriedkov štátneho rozpočtu určených na financovanie spoločných programov SR a EÚ z výdavkového účtu na účet prijímateľa,
* zabezpečuje vrátenie prostriedkov EÚ v prospech EK.

**Riadiaci orgán tiež:**

* komunikuje so žiadateľmi a prijímateľmi prostredníctvom ITMS21+, ak nie je vo výzve, zmluve alebo rozhodnutí o schválení žiadosti uvedené inak,
* zabezpečuje ukladanie dokumentov podľa osobitných predpisov,
* poskytuje orgánu auditu všetky potrebné informácie, dokumenty a súčinnosť,
* spolupracuje s EK, Európskym úradom pre boj proti podvodom (ďalej len „OLAF“), Úradom vlády SR ako orgánom zabezpečujúcim ochranu finančných záujmov EÚ, MIRRI SR, Ministerstvom práce, sociálnych vecí a rodiny SR, Ministerstvom životného prostredia SR (ak relevantné) a orgánom auditu,
* zodpovedá za prijatie vhodných opatrení na predchádzanie konfliktu záujmov a za riešenie situácií, ktoré môžu byť objektívne vnímané ako konflikt záujmov.

**Riadiaci orgán pri plnení úloh platobného orgánu**

a) plní úlohy podľa nariadenia o spoločných ustanoveniach,[[19]](#footnote-19))

b) zostavuje a predkladá žiadosti o platbu EK, zostavuje, potvrdzuje[[20]](#footnote-20)) a predkladá účty[[21]](#footnote-21)) EK a prijíma prostriedky EÚ[[22]](#footnote-22)) na osobitné účty zriadené v Štátnej pokladnici,

c) potvrdzuje úplnosť, presnosť a pravdivosť účtov a vedie elektronické záznamy o všetkých prvkoch účtov vrátene žiadostí o platby,

d) zabezpečuje prevod prostriedkov EÚ z príslušného osobitného účtu do príjmov štátneho rozpočtu SR podľa osobitného predpisu,[[23]](#footnote-23))

e) zabezpečuje vrátenie prostriedkov EÚ v prospech EK,

f) plní ďalšie úlohy v oblasti finančného riadenia.

**Predmetné úlohy** vykonávajú

a) oddelenie zahraničnej pomoci,

b) platobná jednotka,

c) organizačný odbor.

Úlohy útvarov MV SR zapojených do implementácie programov fondov sú upravené v nariadení Ministerstva vnútra SR č. 100/2022 a v Opise systému riadenia a kontroly.

**Podrobný popis a rozdelenie jednotlivých úloh** riadiaceho orgánu, ktorý súčasne plní úlohy platobného orgánu, v gescii oddelenia zahraničnej pomoci, organizačného odboru a platobnej jednotky je upravený v nadväzných priamo aplikovateľných **manuáloch RO a metodických príručkách**.

**Schéma riadiaceho orgánu:**

**Minister vnútra SR**

**riadiaci ORGÁN**, KTORÝ VYKONÁVA AJ FUNKCIE PLATOBNÉHO ORGÁNU

**Splnomocnená osoba**

**PLATOBNÁ Jednotka**

**sekcia ekonomiky MV SR**

**sekcia financovania a rozpočtu MV SR**

 odbor účtovníctva

odbor platieb

organizačný odbor

odbor európskych programov

oddelenie podporných činností

oddelenie zahraničnej pomoci

oddelenie účtovníctva a štátna pokladnica

Systém riadenia a kontroly programov a jeho zmeny vypracúvajú vo vzájomnej spolupráci oddelenie zahraničnej pomoci, organizačný odbor a platobná jednotka. **Systém riadenia a kontroly programov** a  jeho zmeny, **vrátane časti finančného riadenia** schvaľuje **generálny riaditeľ sekcie financovania a rozpočtu** **MV SR**.

**Orgán auditu[[24]](#footnote-24)**

Uznesením vlády SR č. 329 z 27. mája 2020 bolo **orgánom auditu** programov fondov určené **Ministerstvo financií SR** (ďalej len „MF SR“). **Sekcia auditu a kontroly** MF SR, ktorá túto úlohu vykonáva, je v zmysle platného organizačného poriadku MF SR samostatným organizačným útvarom v priamej riadiacej pôsobnosti ministra financií SR a je funkčne nezávislá. Rovnako sú funkčne nezávislé aj spolupracujúce orgány. Sekcia auditu a kontroly MF SR plní nasledovné úlohy:

1. vykonáva audity ako vládny audit,[[25]](#footnote-25))
2. je oprávnená písomne poveriť výkonom auditov Úrad vládneho auditu alebo inú právnickú osobu,
3. zverejňuje na webovom sídle MF SR každoročne v termíne do 31. marca nedostatky a odporúčania zo skončených auditov,
4. je oprávnená vykonať predbežné posúdenie metodík zjednodušeného vykazovania výdavkov a metodík financovania, ktoré nie je spojené s nákladmi, ak ju o to riadiaci orgán požiada,[[26]](#footnote-26))
5. vykonáva posúdenie súm a sadzieb jednotkových nákladov, jednorazových platieb a paušálnych sadzieb, ak ju o to požiada riadiaci orgán[[27]](#footnote-27))
6. plní ďalšie úlohy vyplývajúce z osobitných predpisov.[[28]](#footnote-28))

Sekcia auditu a kontroly MF SR vykonáva **systémové audity, audity operácií a audity účtov** s cieľom poskytnúť EK nezávislé uistenie o:

1. efektívnom fungovaní systému riadenia a kontroly,
2. zákonnosti a správnosti výdavkov uvedených v účtoch predložených EK,
3. úplnosti, presnosti a pravdivosti účtov.

**Minister financií SR**

**ORGÁN AUDITU**

sekcia auditu a kontroly

**4.1.2. Ostatné spolupracujúce subjekty**

Ostatnými spolupracujúcimi subjektmi sú predovšetkým: MIRRI SR/ Centrálny koordinačný orgán, orgán zabezpečujúci ochranu finančných záujmov EÚ (Úrad vlády SR), gestor horizontálnych princípov (Ministerstvo práce, sociálnych vecí a rodiny SR, ďalej aj „MPSVaR“), Migračný úrad MV SR a monitorovací výbor programov.

**Niektoré externé subjekty, ako aj interné zložky MV SR vykonávajú** určité funkcie a **úlohy** **súvisiace** s úlohami v článkoch 72 až 75 nariadenia o spoločných ustanoveniach**, avšak tieto subjekty nie sú súčasťou samotného riadiaceho orgánu:**

**Ministerstvo investícií, regionálneho rozvoja a informatizácie SR (ďalej len „MIRRI SR“)** zabezpečuje tvorbu ITMS21+ a plní úlohy súvisiace s jeho prevádzkou.[[29]](#footnote-29)

**Centrálny koordinačný orgán[[30]](#footnote-31)**

MIRRI SRje Centrálnym koordinačným orgánom (ďalej len „CKO“) v zmysle nariadenia o spoločných ustanoveniach. Zástupca CKO má zastúpenie ako riadny člen v monitorovacom výbore programov fondov. V súvislosti s realizáciou programov:

1. koordinuje synergie a komplementarity medzi fondmi EÚ, Európskym poľnohospodárskym fondom rozvoja vidieka a inými nástrojmi EÚ; v spolupráci s Úradom vlády Slovenskej republiky, ktorý vykonáva úlohy **Národnej implementačnej a koordinačnej autority (NIKA)**, koordinuje synergie a komplementarity medzi fondmi EÚ a Plánom obnovy a odolnosti Slovenskej republiky.[[31]](#footnote-32)
2. monitoruje, hodnotí a zverejňuje výsledky implementácie fondov EÚ na národnej úrovni a regionálnej úrovni,
3. koordinuje proces vyhodnocovania plnenia základných podmienok.[[32]](#footnote-34)

**Orgán zabezpečujúci ochranu finančných záujmov EÚ[[33]](#footnote-35)**

Orgánom zabezpečujúcim ochranu finančných záujmov EÚ v SR je **Úrad vlády** **SR (odbor Národný úrad pre OLAF)**, ktorý postupuje pri plnení svojich úloh v zmysle zákona o príspevkoch z fondov EÚ nezávisle:

1. koordinuje ochranu finančných záujmov EÚ vykonávanú subjektmi verejnej správy a v tejto oblasti s nimi spolupracuje a usmerňuje ich činnosť,
2. zhromažďuje údaje o nezrovnalostiach od subjektov verejnej správy,
3. oznamuje nezrovnalosti EK podľa osobitných predpisov na základe údajov poskytnutých od subjektov verejnej správy,
4. je koordinačným útvarom pre boj proti podvodom a poskytuje súčinnosť pri administratívnom vyšetrovaní,
5. zabezpečuje, koordinuje a monitoruje výmenu informácií medzi subjektmi verejnej správy a vo vzťahu k orgánom EÚ, ak ide o podozrenia z podvodov a ďalších protiprávnych konaní pri poskytovaní NFP,
6. vykonáva kontrolu na účely ochrany finančných záujmov EÚ podľa zákona o kontrole v štátnej správe,[[34]](#footnote-36)
7. plní ďalšie úlohy v oblasti ochrany finančných záujmov EÚ.

**Gestor horizontálnych princípov (ďalej len „HP“) súladu s Chartou základných práv EÚ, rodovou rovnosťou, nediskrimináciou a prístupnosťou osôb so zdravotným postihnutím:**

**Ministerstvo práce, sociálnych vecí a rodiny SR[[35]](#footnote-37)**

Pri implementácii programov je povinnosť dodržiavať základné práva a súlad s Chartou základných práv EÚ v súlade s čl. 9 nariadenia o spoločných ustanoveniach. Gestorom HP súladu s Chartou základných práv EÚ, rodovou rovnosťou, nediskrimináciou a prístupnosťou osôb so zdravotným postihnutím je MPSVaR SR, vecne príslušným útvarom je **odbor horizontálnych princípov**. Za účelom dodržiavania Charty základných práv Európskej únie a zabezpečenia implementácie Dohovoru OSN o právach osôb so zdravotným postihnutím MPSVaR SR vypracovalo dokument s názvom „Základný mechanizmus na zabezpečenie dodržiavania Horizontálnych princípov v Programovom období 2021-2027 a základných horizontálnych podmienok Účinné uplatňovanie a implementácia Charty základných práv Európskej únie a Implementácia a uplatňovanie Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48/ES“ (ďalej len „**Základný mechanizmus na zabezpečenie dodržiavania HP**“)[[36]](#footnote-38) a dokument Národný program rozvoja životných podmienok osôb so zdravotným postihnutím na roky 2021 – 2030. Gestor HP vypracúva a schvaľuje Systém implementácie horizontálnych princípov Programové obdobie 2021-2027 (ďalej len „**Systém implementácie HP**“), aktuálna verzia sa zverejňuje na webovom sídle odboru horizontálnych princípov, na [www.horizontalneprincipy.gov.sk](http://www.horizontalneprincipy.gov.sk). V Systéme implementácie HP sú určené pravidlá, povinnosti, postupy a mechanizmy správnej implementácie a dodržiavania HP pri čerpaní fondov EÚ v programovom období 2021-2027.

Gestor HP má zastúpenie ako riadny člen v monitorovacom výbore programov.

**Migračný úrad MV SR**

Podľa nariadenia Ministerstva vnútra SR č. 100/2022 oddelenie zahraničnej pomoci SFR spolupracuje s Migračným úradom MV SR ako odborným útvarom MV SR v rozsahu jeho vecných kompetencií pri overovaní oprávnenosti cieľovej skupiny AMIF v rámci výdavkov projektov financovaných z programu AMIF.

**Monitorovací výbor**

Riadiaci orgán zriaďuje jeden spoločný monitorovací výbor na monitorovanie vykonávania programov AMIF, ISF a BMVI (ďalej len „monitorovací výbor“). Zoznam členov monitorovacieho výboru je zverejnený na web stránke riadiaceho orgánu.

**Ministerstvo životného prostredia** (ďalej len „MŽP“)

Riadiaci orgán pred vyhlásením výzvy požiada o stanovisko príslušný útvar MŽP zodpovedný za overovanie uplatňovania podmienok pre zabezpečenie súladu so zásadou „nespôsobovať významnú škodu“ v prípade ak existujú pochybnosti o tom, či aktivity výzvy spadajú alebo nespadajú do rozsahu pôsobnosti smernice EIA.[[37]](#footnote-39) (Ak aktivity výzvy spadajú do rozsahu pôsobnosti smernice EIA, RO uvedie túto skutočnosť následne vo výzve. Žiadateľ v tomto prípade musí predložiť výstup z procesu posudzovania vplyvov na životné prostredie podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.)

# **5. Riadiaca dokumentácia**

Riadiacu dokumentáciu predstavujú dokumenty, ktoré definujú **procesy, zodpovednosti, termíny a vzájomné vzťahy subjektov zodpovedných za implementáciu programov**. Riadiacu dokumentáciu vypracovávajú zložky riadiaceho orgánu v rozsahu svojich kompetencií s cieľom zabezpečiť splnenie podmienok kladených legislatívou EÚ a SR na členský štát v súlade so zásadou správneho finančného riadenia, financovania a finančných opráv.

Príprava riadiacej dokumentácie a metodických príručiek ako aj ich zmena prebieha v súčinnosti zložiek RO a následne je riadiaci dokument predmetom pripomienkového konania zo strany ostatných zložiek RO, prípadne partnerov (gestor HP a iné subjekty), ak relevantné, podľa tabuľky nižšie.

**Riadiacu dokumentáciu, vrátane metodických príručiek,** tvoria najmä nasledovné dokumenty rozdelené podľa pôsobnosti zložiek RO:

|  |  |  |  |
| --- | --- | --- | --- |
| Názov dokumentu | Subjekt RO zodpovedný za prípravu | Pripomienkujúce subjekty | Schvaľovateľ |
| **Opis systému riadenia a kontroly** | OZP v súčinnosti s PJ a OO | PJ, OO,  Gestor HP[[38]](#footnote-40) | minister vnútra SR alebo ním splnomocnená osoba |
| **Systém riadenia kontroly**  (pozn.: okrem oblasti finančného riadenia) | OZP v súčinnosti s PJ, OO | PJ, OO,  Gestor HP | GR SFR |
| **Manuál procedúr** | OZP | PJ, OO,  Gestor HP  *Vzor zmluvy o poskytnutí NFP/Vzor rozhodnutia o schválení ŽoNFP je zaslaný na pripomienky aj sekcii legislatívy a právnych služieb MV SR* | GR SFR |
| **Príručka pre žiadateľa** | OZP v súčinnosti s PJ | PJ, OO,  Gestor HP | GR SFR |
| **Príručka pre prijímateľa** | OZP v súčinnosti s PJ a OO | PJ, OO,  Gestor HP | GR SFR |
| **Príručka pre hodnotiteľa** | OZP v súčinnosti s PJ | PJ, OO,  Gestor HP | GR SFR |
| **Finančné riadenie - časť systému riadenia a kontroly** | PJ | OZP, OO[[39]](#footnote-41) | GR SFR |
| **Manuál PJ** | PJ | OZP, OO[[40]](#footnote-42) | GR SFR |
| **Príručka k oprávnenosti výdavkov** | PJ v súčinnosti s OZP | OZP, OO,  Gestor HP[[41]](#footnote-43) | GR SFR |
| **Usmernenie k nezrovnalostiam** | OO | OZP, PJ[[42]](#footnote-44) | GR SFR |
| **Usmernenie k riadeniu rizík podvodov** | OO | OZP, PJ[[43]](#footnote-45) | GR SFR |
| **Manuál procedúr pre oblasť nezrovnalostí** | OO | OZP, PJ[[44]](#footnote-46) | GR SFR |
| **Usmernenie k verejnému obstarávaniu/ obstarávaniu (ďalej len „VO/O“)** | OO | OZP, PJ[[45]](#footnote-47) | GR SFR |
| **Manuál kontroly VO/O** | OO | OZP, PJ[[46]](#footnote-48) | GR SFR |

Relevantná dokumentácia je zasielaná elektronicky na pripomienky aj gestorovi horizontálnych princípov (MPSVaR SR, odbor horizontálnych princípov) a to len v prípade, ak zmeny v dokumentácií priamo zasahujú do oblasti horizontálnych princípov.[[47]](#footnote-49)

Medzi riadiacu dokumentáciu patrí aj **Systém implementácie horizontálnych princípov Programové obdobie 2021-2027** (ktorý vypracúva gestor HP), **užívateľské príručky pre prácu s informačnými systémami** (napr. ITMS21+, IS SFC2021 a pod.) a **prípadne ďalšie dokumenty**, ktoré nestanovujú povinnosti jednotlivých subjektov, ale poskytujú informácie potrebné na používanie **napr. informačných systémov** a pod.. Tieto dokumenty (týkajúce sa ITMS21+, IS SFC2021 a pod.) nie sú predmetom pripomienkového konania zo strany subjektov zapojených do implementácie.

**Ďalšia dokumentácia**

|  |  |  |  |
| --- | --- | --- | --- |
| Názov dokumentu | Subjekt zodpovedný za prípravu | Pripomienkujúce subjekty | Schvaľovateľ |
| **Programy** | OZP | PJ, OO,  Gestor HP, Partneri, iné subjekty | EK  minister vnútra SR alebo ním splnomocnená osoba |
| **Zmeny programov** vrátane prevodov finančných prostriedkov | OZP | PJ, OO,  Gestor HP | EK  minister vnútra SR alebo ním splnomocnená osoba  monitorovací výbor |
| **Výkonnostné rámce a metodika na ich tvorbu** | OZP | PJ, OO | minister vnútra SR alebo ním splnomocnená osoba |
| **Metodika a kritériá pre výber projektov** | OZP | PJ, OO,  Gestor HP | minister vnútra SR alebo splnomocnená osoba  monitorovací výbor |
| **Výzva** | OZP | PJ, CKO a NIKA (synergie a komplementarity),  Gestor HP | minister vnútra SR alebo ním splnomocnená osoba |
| **Plán hodnotenia** | OZP | PJ, Gestor HP, CKO | minister vnútra SR alebo ním splnomocnená osoba  monitorovací výbor |
| **Výročné správy o výkonnosti** | OZP | PJ, OO,  Gestor HP | EK  minister vnútra SR alebo ním splnomocnená osoba  monitorovací výbor |

**Manuály RO**

Medzi manuály RO patria Manuál procedúr, Manuál kontroly VO/O, Manuál procedúr pre oblasť nezrovnalostí a Manuál Platobnej jednotky.

Manuály RO nastavujú vnútorné procesy a postupy zabezpečujúce riadenie a realizáciu programu na úrovni jednotlivých pracovných pozícií v organizačnej štruktúre konkrétnej zložky RO, zahrňujú tok informácií, dokumentov, finančných prostriedkov, kontrolu, zastupiteľnosť, časové limity na realizáciu jednotlivých procesov vrátane vstupných a výstupných dokumentov a podmienky uchovávania dokumentov. V prípade, že vykonávané činnosti zahŕňajú prácu s ITMS21+, sú jasne špecifikované roly a kompetencie jednotlivých zamestnancov.

Manuály RO využívajú predovšetkým formu audit trailu, procesy, termíny a lehoty musia na seba logicky nadväzovať, musí byť jasné, kde jeden krok končí a ďalší začína. Nastavenie procesov musí byť v súlade s príslušnými právnymi predpismi a metodickými príručkami.

Postupy a procesy uvedené v príslušnom manuáli RO sú záväzné pre zložku RO, v rámci ktorej vykonáva subjekt svoje činnosti. RO je povinný vložiť manuál do ITMS21+.

**Metodické príručky RO**

Metodickými príručkami RO sú najmä Príručka pre žiadateľa, Príručka pre prijímateľa, Príručka pre hodnotiteľa, Usmernenie k riadeniu rizík podvodov, Príručka k oprávnenosti výdavkov, Usmernenie k nezrovnalostiam, Usmernenie k VO/O.

Metodické príručky bližšie interpretujú Systém riadenia programov Fondov pre oblasť vnútorných záležitostí s cieľom zabezpečiť metodickú podporu všetkým relevantným subjektom na jednotlivých úrovniach implementácie. Popisujú jednotlivé procesy alebo tematické oblasti, určujú lehoty, záväznosť ako aj povinnosti jednotlivých subjektov. Podľa zamerania sú záväzné najmä pre RO, žiadateľov alebo prijímateľov. Všetky lehoty sú stanovené v pracovných dňoch, ak v konkrétnom ustanovení nie je lehota uvedená výslovne v kalendárnych dňoch. Ak je v texte uvedené, že subjekt má vykonať určitý úkon bezodkladne, znamená to, že úkon je potrebné vykonať bez akéhokoľvek časového odkladu najneskôr do 7 pracovných dní od vzniku skutočnosti rozhodnej pre počítanie lehoty, ak nie je uvedené inak. Metodické príručky vypracováva RO (ako aj všetky aktualizácie) a sú zverejňované na webovej stránke RO a v ITMS21+. V prípade ich aktualizácie počas programového obdobia, RO informuje všetkých prijímateľom aj adresne e-mailom.

V prípade, ak sa akékoľvek ustanovenie vyššie uvedených dokumentov stane neplatným v dôsledku jeho rozporu s platným právnym poriadkom SR a EÚ, platia pre danú oblasť ustanovenia právne záväzných aktov EÚ a všeobecne záväzných právnych predpisov SR. V prípade obsahových alebo procesných odlišností vyššie uvedených dokumentov a ITMS21+ je, do času zabezpečenia súladu s ITMS21+ a naopak, záväzná verzia ITMS21+.

# **6. ZÁSADY PODPORY Z FONDOV**

**Zdieľané riadenie**

Riadiaci orgán a EK plnia rozpočet EÚ pridelený fondom podliehajúcim **zdieľanému riadeniu** v súlade s čl. 63 nariadenia o rozpočtových pravidlách.[[48]](#footnote-50) Riadiaci orgán pripravuje a vykonáva programy v súlade s inštitucionálnym, právnym a finančným rámcom SR.

**Partnerstvo a viacúrovňové riadenie**

Riadiaci orgán organizuje a realizuje pre programy partnerstvo so zreteľom na špecifiká jednotlivých fondov, pričom partnerstvo tvoria aspoň títo **partneri**: regionálne, miestne, mestské a ostatné orgány verejnej správy (v prípade národných projektov najmä útvary MV SR, MZVaEZ SR, MPSVaR atď.), hospodárski a sociálni partneri, subjekty zastupujúce občiansku spoločnosť a v náležitom prípade aj výskumné organizácie a univerzity. Partnerstvo prebieha v súlade so **zásadou viacúrovňového riadenia** a prístupom zdola na nahor. Partneri sú zapojení do prípravy, vykonávania a hodnotenia programov a to aj účasťou na monitorovacom výbore programov. Organizácia a realizácia partnerstva prebieha v súlade s Európskym kódexom správania pre partnerstvo.[[49]](#footnote-51)

**Horizontálne princípy**

HP v programovom období 2021-2027 vychádzajú z čl. 9 nariadenia o spoločných ustanoveniach:

* pri implementácii fondov musia byť dodržiavané **základné práva a súlad s Chartou základných práv Európskej únie**.
* musí byť zabezpečené, aby sa pri príprave, vykonávaní, monitorovaní programov, ako aj pri podávaní správ o programoch a pri ich hodnotení zohľadňovala a presadzovala **rovnosť mužov a žien** a uplatňovalo a začleňovalo hľadisko rodovej rovnosti.
* musia byť prijaté primerané opatrenia na **zabránenie akejkoľvek diskriminácii** z dôvodu pohlavia, rasy alebo etnického pôvodu, náboženstva alebo vierovyznania, zdravotného postihnutia, veku alebo sexuálnej orientácie počas prípravy, vykonávania a monitorovania programov, podávania správ o nich a ich hodnotenia. Počas prípravy a vykonávania programov sa zohľadňuje **dostupnosť pre osoby so zdravotným postihnutím**.
* ciele fondov sa dosahujú v súlade s cieľom **podpory udržateľného rozvoja** podľa článku 11 ZFEÚ, pričom sa zohľadňujú ciele OSN v oblasti udržateľného rozvoja, Parížska dohoda a zásada „nespôsobovať významnú škodu“ (DNSH principle „Do no significant harm“). Ciele fondov sa dosahujú v plnom súlade s acquis Únie v oblasti životného prostredia.

Obrázok: podľa *Systému implementácie HP*.

# **7. HORIZONTÁLNE ZÁKLADNÉ PODMIENKY**

Nariadenie o spoločných ustanoveniach uvádza štyri horizontálne základné podmienky (ďalej len „ZP“),[[50]](#footnote-52) pričom na programy AMIF, ISF a BMVI sa vzťahujú ZP č. 1, 3 a 4. Nariadenie o spoločných ustanoveniach vyžaduje, aby členské štáty **počas celého programového obdobia** zabezpečili nepretržité **plnenie** stanovených **ZP**. V zmysle čl. 2 bod 2 tohto nariadenia je ZP **nevyhnutná podmienka pre účinné a efektívne plnenie špecifických cieľov**. ZP je súborom legislatívnych, strategických a koncepčných podmieneností.

Informácia o tom, ktoré ZP sa v SR považujú za splnené a nesplnené, sa uvádza **v každom programe** AMIF, ISF a BMVI **alebo v zmene programu** spolu s odôvodnením. Ak ZP nie je splnená v čase schválenia programu alebo zmeny programu, je povinnosťou SR informovať EK hneď, ako sa v SR usúdi, že ZP bola splnená. EK musí byť informovaná o akejkoľvek úprave, ktorá má vplyv na splnenie ZP. Ak sa EK domnieva, že ZP sa už neplní, informuje o tom SR, pričom uvedie svoje posúdenie.

**RO musí zabezpečiť, aby vybrané projekty, na ktoré sa vzťahuje ZP, boli v súlade s príslušnými stratégiami a plánovacími dokumentmi stanovenými na plnenie tejto ZP**. **Skúmanie plnenia** ZP a ich uplatňovanie má za úlohu **monitorovací výbor** programov AMIF, ISF a BMVI. Informácie o plnení ZP je potrebné poskytnúť EK vo **výročných správach o výkonnosti** AMIF, ISF a BMVIdo 15. februára 2023 a do 15. februára každého nasledujúceho roka až do roku 2031. EK preplatí výdavky projektov spojených so špecifickým cieľom iba v prípade splnenia ZP (ZP sú uplatniteľné na všetky špecifické ciele). Preplatené môžu byť tiež výdavky, ktoré prispievajú k splneniu príslušnej ZP. **Výdavky spojené so špecifickým cieľom, pri ktorom je ZP nesplnená, nebudú preplatené, kým EK neoznámi, že považuje ZP za splnenú**.

|  |
| --- |
| **1. Účinné mechanizmy monitorovania trhu verejného obstarávania**  **(gestor v SR – ÚVO SR)** |
| Kritériá splnenia základnej podmienky:  Zavedenie mechanizmov monitorovania, ktoré sa vzťahujú na všetky verejné zákazky a ich obstarávanie v rámci fondov v súlade s právnymi predpismi Únie v oblasti verejného obstarávania. Uvedená požiadavka zahŕňa:   1. **Opatrenia na zabezpečenie zhromažďovania účinných a spoľahlivých údajov o postupoch verejného obstarávania presahujúcich prahové hodnoty Únie v súlade s oznamovacími povinnosťami** podľa článkov 83 a 84 smernice 2014/24/EÚ a článkov 99 a 100 smernice 2014/25/EÚ.   2. **Opatrenia na zabezpečenie toho, aby sa údaje vzťahovali aspoň na tieto prvky:**  a) kvalita a intenzita súťaže: meno víťazného uchádzača, počet prvotných uchádzačov a zmluvná hodnota;  b) informácie o konečnej cene po dokončení a o účasti MSP ako priamych uchádzačov, ak vnútroštátne systémy takéto informácie poskytujú.  3**. Opatrenia na zabezpečenie monitorovania a analýzu údajov príslušnými vnútroštátnymi orgánmi** v súlade s článkom 83 ods. 2 smernice 2014/24/EÚ a článkom 99 ods. 2 smernice 2014/25/EÚ.  4. **Opatrenia na verejné sprístupnenie výsledkov analýzy** v súlade s článkom 83 ods. 3 smernice 2014/24/EÚ a článkom 99 ods. 3 smernice 2014/25/EÚ.  5. **Opatrenia na zabezpečenie toho, aby sa všetky informácie poukazujúce na podozrenie zo situácií, ktoré predstavujú kolúziu vo verejnom obstarávaní, oznamovali príslušným vnútroštátnym orgánom** v súlade s článkom 83 ods. 2 smernice 2014/24/EÚ a článkom 99 ods. 2 smernice 2014/25/EÚ. |
|  |
| **3. Účinné uplatňovanie a implementácia Charty základných práv EÚ**  **(gestor v SR**[[51]](#footnote-54)**- MPSVaR)** |
| Kritériá splnenia základnej podmienky:  Existencia účinných mechanizmov na zabezpečenie dodržiavania Charty základných práv EÚ, ktoré zahŕňajú:   1. **Opatrenia na zabezpečenie súladu programov podporovaných z fondov a ich vykonanie s príslušnými ustanoveniami Charty základných práv EÚ**.  * „Základný mechanizmus na zabezpečenie dodržiavania Horizontálnych princípov v programovom období 2021-2027 a základných horizontálnych podmienok Účinné uplatňovanie a implementácia Charty základných práv Európskej únie a Implementácia a uplatňovanie Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48/ES“.[[52]](#footnote-55) |
| 1. **Opatrenia na predkladanie správ monitorovaciemu výboru o prípadoch nesúladu operácií podporovaných z fondov s Chartou a sťažností týkajúcich sa charty predložených v súlade s opatreniami podľa článku 69 ods. 7 nariadenia o spoločných ustanoveniach.**  * Poradný nástroj Gestora HP bude mať za úlohu zabezpečiť plnenie kritéria č. 2. * Gestor HP zriadi emailovú schránku na zber podnetov. * Evidencia a informácie o zistených prípadoch nesúladu s Chartou EU a Dohovorom OSN. * Informácie bude gestor HP pravidelne predkladať monitorovaciemu výboru v súlade s opatreniami podľa článku 69 ods. 7 nariadenia o spoločných ustanoveniach na ročnej báze. |

|  |
| --- |
| **4. Implementácia a uplatňovanie Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48/ES**  **(gestor v SR - MPSVaR)** |
| Kritériá splnenia základnej podmienky:  Zavedenie vnútroštátneho rámca na zabezpečenie implementácie UNCRPD, ktorý zahŕňa:  **1. Ciele s merateľnými výstupmi, mechanizmy zberu údajov a monitorovania**  **2.Opatrenia na zabezpečenie toho, aby boli politika, právne predpisy a normy v oblasti prístupnosti riadne zohľadnené pri príprave a vykonávaní programov.**   * „Základný mechanizmus na zabezpečenie dodržiavania Horizontálnych princípov v programovom období 2021-2027 a základných horizontálnych podmienok Účinné uplatňovanie a implementácia Charty základných práv Európskej únie a Implementácia a uplatňovanie Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48/ES“. * „Národný program rozvoja životných podmienok osôb so zdravotným postihnutím na roky 2021 – 2030“.[[53]](#footnote-56) |
| * **2a. Opatrenia na predkladanie správ monitorovaciemu výboru o prípadoch nesúladu operácií podporovaných z fondov s UNCRPD a sťažností týkajúcich sa UNCRPD predložených v súlade s opatreniami podľa článku 69 ods. 7 nariadenia o spoločných ustanoveniach.** * Poradný nástroj Gestora HP bude mať za úlohu zabezpečiť plnenie kritéria č. 2. * Gestor HP zriadi emailovú schránku na zber podnetov. * Evidencia a informácie o zistených prípadoch nesúladu s Chartou EU a Dohovorom OSN. * Informácie bude gestor HP pravidelne predkladať monitorovaciemu výboru v súlade s opatreniami podľa článku 69 ods. 7 nariadenia o spoločných ustanoveniach na ročnej báze. |

Monitorovanie plnenia ZP bude realizované počas celého procesu implementácie programov, od ich prípravy až po ich ukončenie. ZP sú uplatniteľné na všetky špecifické ciele a v nariadení o spoločných ustanoveniach sú stanovené kritériá potrebné na posúdenie ich plnenia.

**CKO koordinuje proces vyhodnocovania plnenia ZP** pre fondy EÚ v SR. Cieľom koordinácie je zabezpečiť súčinnosť a spoluprácu gestorov plnenia ZP.

# **8. PROGRAMOVANIE**

RO postupuje pri programovaní (príprava, predkladanie, schvaľovaní a zmene programov a pod.) v súlade s hlavou III. nariadenia o spoločných ustanoveniach a v súlade s princípom partnerstva.

**Príprava a predkladanie programov**

RO pripravuje v spolupráci s partnermi programy na implementáciu fondov na obdobie od 1. januára 2021 do 31. decembra 2027. RO predkladá programy EK najneskôr 3 mesiace po nadobudnutí účinnosti nariadenia o spoločných ustanoveniach alebo špecifického nariadenia AMIF/ISF/BMVI, podľa toho, čo nastane neskôr. Programy sú pripravené **podľa vzoru v prílohe VI.** nariadenia o spoločných ustanoveniach.

**Obsah programov**

Pre každý program sa stanovuje **stratégia** príspevku programu **k cieľu politiky** a informovania o jeho výsledkoch. Každý program využíva podporu z jedného fondu a zahŕňa špecifické ciele a špecifický cieľ technickej pomoci.Typy intervencie vychádzajú zo špecifických nariadení pre jednotlivé fondy. **RO oznamuje** EK akékoľvek **zmeny týkajúce sa informácií o orgánoch zodpovedných za programy bez toho, aby si to vyžadovalo zmenu programov.**

**Schvaľovanie programov**

EK posudzuje program a jeho súlad s týmto nariadením a so špecifickými nariadeniami pre jednotlivé fondy. Vo svojom posúdení EK predovšetkým zohľadňuje príslušné odporúčania pre SR. EK môže vzniesť svoje pripomienky do 3 mesiacov od dátumu predloženia programu zo strany RO. RO program preskúmava, pričom zohľadňuje zaslané pripomienky a EK formou vykonávacieho aktu prijíma **rozhodnutie o schválení programu najneskôr do 5 mesiacov** odo dňa, keď RO tento program predložil prvýkrát.

**Zmena programov**

RO môže predložiť odôvodnenú žiadosť o zmenu programu spolu so zmeneným programom, pričom stanoví očakávaný vplyv tejto zmeny na plnenie cieľov. EK posúdi zmenu a jej súlad s nariadením o spoločných ustanoveniach a so špecifickými nariadeniami pre jednotlivé fondy vrátane požiadaviek na vnútroštátnej úrovni a svoje pripomienky môže predložiť do 2 mesiacov od predloženia zmeneného programu. RO zmenený program preskúma a zohľadní pripomienky EK, ktorá prijme **rozhodnutie o schválení zmeny** programu **najneskôr 4 mesiace** po tom, ako ho RO predložil.

RO môže počas programového obdobia **previesť** pridelené prostriedky **medzi typmi akcií v rámci toho istého špecifického cieľa a** okrem toho **najviac 15 %** počiatočných pridelených prostriedkov pre určitý špecifický cieľ **na iný špecifický cieľ toho istého fondu**. Takéto prevody nemajú vplyv na predchádzajúce roky. Prevody a súvisiace zmeny sa nepovažujú za zásadné a **nevyžadujú si rozhodnutie EK** o schválenízmeny programu. Musia však spĺňať všetky regulatórne požiadavky a musí ich vopred schváliť monitorovací výbor. V prípade opráv, ktoré sú výlučne jazykového alebo redakčného charakteru a ktoré nemajú vplyv na vykonávanie programu, sa schválenie zo strany EK nevyžaduje. RO informuje o týchto opravách EK.

**Prevod zdrojov**

RO môže v žiadosti o zmenu programu, ak s tým súhlasí monitorovací výbor, požiadať o prevod najviac 5 % počiatočných národných pridelených prostriedkov každého fondu do akéhokoľvek iného nástroja v rámci priameho alebo nepriameho riadenia, ak je takáto možnosť stanovená v základnom akte takéhoto nástroja. Súčet prevodov nesmie presiahnuť 5 % počiatočných národných pridelených prostriedkov každého fondu.

RO môže v žiadosti o zmenu programu takisto **požiadať o prevod najviac 5 %** počiatočných národných pridelených prostriedkov každého fondu **do iného fondu alebo fondov**.

Prevedené zdroje sa implementujú v súlade s pravidlami fondu alebo nástroja, do ktorého sú zdroje prevedené, a v prípade prevodov do nástrojov podliehajúcich priamemu alebo nepriamemu riadeniu, v prospech dotknutého členského štátu.

V žiadostiach o zmenu programu sa stanoví celková suma prevedená za každý rok podľa fondu, žiadosť musí byť náležite odôvodnená z hľadiska komplementárnosti a výsledkov, ktoré sa majú dosiahnuť a musí k nej byť priložený zmenený program alebo programy.

EK po konzultácii s dotknutým členským štátom vznesie námietku voči žiadosti o prevod v rámci zmeny príslušného programu, ak by takýto prevod ohrozil plnenie cieľov programu, z ktorého sa majú zdroje previesť. EK tiež vznesie námietku voči žiadosti, ak sa domnieva, že RO neposkytol primerané odôvodnenie prevodu, pokiaľ ide o výsledky, ktoré sa majú dosiahnuť, alebo príspevok k plneniu cieľov prijímajúceho fondu alebo nástroja v rámci priameho alebo nepriameho riadenia.

Ak sa žiadosť o prevod týka zmeny programu, prevádzať možno **len zdroje z budúcich kalendárnych rokov.**

# **9. Výber projektov**

**Postup pri poskytovaní NFP, vrátane postupu pri poskytovaní NFP na národné projekty, prebieha v súlade s nariadením o spoločných ustanoveniach a so zákonom o príspevkoch z fondov EÚ.**

Projekty (vrátane národných projektov), resp. žiadosti o poskytnutie NFP (ďalej aj „ŽoNFP“) sa vyberajú na základe výzvy, ktorú vyhlási riadiaci orgán. Zámery národných projektov schvaľuje monitorovací výbor. Riadiaci orgán zverejňuje výzvu v ITMS21+. Výzva obsahuje podmienky poskytnutia príspevku, ktorých stanovenie je v kompetencii riadiaceho orgánu. Súčasťou výzvy sú kritériá pre výber projektov a spôsob ich vyhodnotenia.

**Výzva**

**Výzva** je aktivita riadiaceho orgánu, vyzývajúca žiadateľov k predloženiu žiadostí o poskytnutie NFP podľa vopred stanovených podmienok. Pre riadiaci orgán predstavuje základný nástroj pre vecné a finančné riadenie programu. Riadiaci orgán realizuje **jednokolový výber projektov**.

Riadiaci orgán s cieľom dostatočnej a včasnej informovanosti potenciálnych žiadateľov o možnostiach získania NFP na financovanie projektov a dostatočnej a včasnej pripravenosti predkladaných projektov vypracuje harmonogram plánovaných výziev vrátane orientačných údajov, uverejní ho na webovom sídle www.[minv.sk](http://www.minv.sk/) a minimálne trikrát[[54]](#footnote-58) za rok ho aktualizuje.

Riadiaci orgán pripravuje výzvu v súlade s programom, relevantnými predpismi SR a EÚ a ďalšími záväznými riadiacimi dokumentmi. **Vo výzve je určený presný dátum jej vyhlásenia a dátum uzavretia.**

**Riadiaci orgán vyhlasuje:**

* **výzvy** (súťažný postup)

V prípade súťažného postupu, je možnosť vyhlásenia výzvy pre **široké spektrum potencionálnych žiadateľov** (napr. mimovládne organizácie, samosprávne kraje, mestá a obce, výskumné inštitúcie atď.[[55]](#footnote-59)).

* **výzvy** na národné projekty (priame zadanie)

**Národný projekt** je osobitný typ projektu, ktorý realizuje **prijímateľ:**

1. určený priamo v programe,
2. ktorého kompetencie spojené s realizáciou daného projektu vyplývajú priamo z osobitných predpisov,
3. ktorý je schválený monitorovacím výborom.

**Zámer národného projektu schvaľuje monitorovací výbor** pred vyhlásením výzvy na národný projekt. **Ak ide o** **prijímateľa** **podľa písm. c)**, spolu so zámerom národného projektu **schvaľuje** monitorovací výbor **aj prijímateľa**.[[56]](#footnote-60)

V prípade, ak **Európska komisia** (ďalej len „EK“) **vyberie** návrh členského štátu na špecifickú akciu[[57]](#footnote-61), v ktorej je uvedený prijímateľ a finančné prostriedky sa zároveň poskytujú z **tematického nástroja** v rámci zdieľaného riadenia[[58]](#footnote-62), tak riadiaci orgán takto vybraný návrh vo forme akcie začlení do programu formou zmeny programu. Zámer projektu schválený EK schvaľuje monitorovací výbor v súlade so zákonom o príspevkoch z fondov EÚ ako zámer národného projektu spolu s vybraným prijímateľom a je realizovaný postupom priameho zadania.

Riadiaci orgán môže usmerňovať budúceho žiadateľa vo veciach prípravy národného projektu. Za týmto účelom je riadiaci orgán oprávnený vydávať usmernenia, ktoré je budúci žiadateľ povinný dodržať.

**Náležitosti výzvy, zmena výzvy a jej zrušenie** sa riadi zákonom o príspevkoch z fondov EÚ. Za záväzné znenie výzvy sa považuje také, ktoré je vyhlásené prostredníctvom ITMS21+.

Formálne náležitosti výzvy môže riadiaci orgán pri jej vypracovávaní dopĺňať podľa svojej potreby. Stanovenie podmienok poskytnutia NFP, ich obsah, počet ako aj rozsah oblasti, ktorú pokrývajú, je v kompetencii riadiaceho orgánu. Podmienky poskytnutia príspevku musia byť prispôsobené obsahu výzvy a cieľom, ktoré vyhlásením výzvy riadiaci orgán sleduje. Riadiaci orgán zabezpečí, aby výzva obsahovala len také podmienky, ktorých splnenie je nevyhnutné pre poskytnutie NFP.

Riadiaci orgán bude spolupracovať s gestorom horizontálnych princípov (ďalej len „HP“) z odboru horizontálnych princípov Ministerstva práce sociálnych vecí a rodiny SR (ďalej len „MPSVaR SR“) pri príprave výzvy na predkladanie žiadostí o NFP za účelom definovania podmienok poskytnutia NFP tak, aby boli projekty implementované z programov Fondov pre oblasť vnútorných záležitostí v súlade s Chartou základných práv EÚ (ďalej len „Charta EÚ“) a Dohovorom OSN o právach osôb so zdravotným postihnutím (ďalej len „Dohovor OSN“).[[59]](#footnote-63) V rámci prípravy výzvy bude Gestorom HP definovaná požiadavka na deklarovanie spôsobu zabezpečenia dodržiavania Charty EÚ a Dohovoru OSN. Konkrétne požiadavky budú po vzájomnej dohode Gestora HP a RO formulované podľa zamerania výzvy, očakávaných výsledkov a výstupov realizovaných projektov, oprávnených aktivít a cieľových skupín.

Riadiaci orgán je oprávnený zadefinovať, ktoré podmienky poskytnutia príspevku musia byť splnené v čase predloženia žiadosti o poskytnutie NFP, ktoré stačí splniť k určenému momentu, a ktoré musia byť splnené počas celej implementácie projektu, resp. ktoré musia byť splnené počas udržateľnosti projektu. Riadiaci orgán môže pri príprave výzvy (ak je to relevantné) analyzovať aktuálnu situáciu na trhu vo vzťahu k rastu cien, a na základe výsledkov analýzy môže zapracovať do výzvy príslušný valorizačný mechanizmus.

Súčasťou výzvy sú aj kritériá pre výber projektov a spôsob ich vyhodnotenia schválené monitorovacím výborom, príručka pre žiadateľa a pod. Príručka pre žiadateľa predstavuje základný dokument špecifikujúci pravidlá, ktoré musí žiadateľ dodržať, aby splnil podmienky pre získanie NFP.

Žiadateľom uvedené informácie v Žiadosti o NFP budú slúžiť pre účely posúdenia súladu predkladaného projektu s HP v procese administratívneho overovania ŽoNFP (a aj hodnotenia ŽoNFP v niektorých prípadoch AMIF), resp. v procese administratívneho overovania a odborného posúdenia národných projektov. Výzva bude v relevantných prípadoch zahŕňať aj požiadavku na predloženie príloh, ktoré určí Gestor HP a ktoré budú podkladom pre účely posúdenia súladu ŽoNFP s HP. Žiadateľ bude zároveň deklarovať súlad predkladaného projektu s HP v Čestnom vyhlásení žiadateľa.

Riadiaci orgán zabezpečí zviditeľnenie (publicitu) výzvy za účelom čo najširšej informovanosti o vyhlásenej výzve.

Riadiaci orgán môže po zverejnení výzvy zmeniť formálne náležitosti výzvy a ďalšie skutočnosti týkajúce sa poskytovania NFP, zverejnenie zmien spolu s ich odôvodením je povinný zverejniť prostredníctvom ITMS21+.

**Metodika a kritériá pre výber projektov**

Riadiaci orgán definuje kritériá pre výber projektov ako aj spôsob ich vyhodnotenia v závislosti od charakteru špecifických cieľov a podporovaných projektov a zabezpečí, aby výber projektov prebiehal v súlade s požiadavkami stanovenými v nariadení o spoločných ustanoveniach. Pri výbere projektu musia byť splnené kritériá v zmysle čl. 73 nariadenia o spoločných ustanoveniach relevantné pre daný projekt a ako aj ďalšie kritériá stanovené riadiacim orgánom.

Kritériá pre výber projektov vrátane ich zmien ako aj spôsob vyhodnotenia kritérií schvaľuje monitorovací výbor a sú zverejnené v dokumente **Metodika a kritériá pre výber projektov** na webovom sídle [www.minv.sk](http://www.minv.sk).

**Kritériá pre administratívne overovanie** (projekty, súťažný postup)

Kritériá pre administratívne overovanie predstavujú **súbor** **vylučujúcich kritérií**. Vylučujúce kritériá sú vyhodnocované iba možnosťou áno/nie, pričom ,,nie“ znamená nesplnenie kritérií pre výber projektov a neschválenie žiadosti o poskytnutie NFP (v prípade nerelevantnosti otázky pre daný projekt je možné uviesť „N/A) .

V rámci administratívneho overovania RO overí, či bola žiadosť o poskytnutie NFP predložená riadne a včas, ako aj vybrané podmienky poskytnutia príspevku určené vo výzve vrátane súladu s programom. Pri vzniku pochybností o pravdivosti alebo úplnosti žiadosti o poskytnutie NFP je RO povinný vyzvať žiadateľa na ich odstránenie.

**Kritériá pre odborné hodnotenie** (projekty, súťažný postup)

Kritériá pre odborné hodnotenie umožňujú zhodnotiť kvalitu ŽoNFP vo vzťahu k stanoveným cieľom a poskytnúť NFP na projekty, ktoré prinášajú najväčšie prínosy pre príslušnú výzvu na predkladanie ŽoNFP. Týkajú sa relevantnosti projektu, jeho konzistencie s cieľmi výzvy na predkladanie ŽoNFP, kvality, očakávaného dopadu a efektívnosti vynaložených výdavkov.

Hodnotenie je rozdelené do 4 základných častí, každá časť je rozdelená na kritériá stanovené vo forme otázok. Hodnotiteľ je povinný prideliť každému kritériu zodpovedajúci počet bodov zo škály stanovenej pre každú časť, pričom sa vpisujú len celé čísla. Bodová hodnota kritéria zodpovedá nasledujúcemu hodnoteniu: 0 – veľmi slabé, 1 – slabé, 2 – primerané, 3 – dobré, 4 – veľmi dobré; resp. 0 – nie, 1 áno.

Každé kritérium v hodnotiacej tabuľke obsahuje odkaz na príslušnú časť formulára ŽoNFP, resp. prílohy ŽoNFP. Niektoré kritériá je potrebné hodnotiť konfrontáciou viacerých častí vyplneného formulára ŽoNFP, resp. prílohy ŽoNFP.

Kritériá pre odborné hodnotenie ŽoNFP predstavujú **súbor bodovaných kritérií.**  Pre **AMIF** je pre odborné hodnotenie relevantné **aj jedno vylučujúce kritérium** týkajúce sa horizontálnych princípov, ak tak rozhodne gestor HP z odboru horizontálnych princípov MPSVaR SR. Bodované kritériá slúžia na posúdenie kvalitatívnej úrovne a na vytvorenie poradia posudzovaných žiadostí o poskytnutie NFP. Pri bodovaných kritériách riadiaci orgán stanoví minimálny počet bodov, ktoré musia byť dosiahnuté, aby mohlo dôjsť k vyhodnoteniu splnenia kritérií.

**Na základe počtu dosiahnutých bodov určí riadiaci orgán poradie** žiadostí o poskytnutie NFP spĺňajúcich všetky podmienky poskytnutia príspevku, pričom žiadosti o poskytnutie NFP podporí len do výšky finančných prostriedkov určených vo výzve.

Žiadosti o poskytnutie NFP, ktoré sa umiestnili vytvoreným poradím pod hranicou finančných prostriedkov vyčlenených na výzvu, nebudú schválené z dôvodu nedostatku finančných prostriedkov.

**Kritériá pre administratívne overovanie a odborné posúdenie** (národné projekty, priame zadanie)

Kritériá pre administratívne a odborné posúdenie predstavujú **súbor** **vylučujúcich kritérií**. Vylučujúce kritériá sú vyhodnocované iba možnosťou áno/nie (vo vopred určených prípadoch, kedy je otázka smerovaná len na špecifický typ projektu alebo programu, je možnosť pre ostatné projekty alebo programy uviesť N/A).

**Schvaľovací proces**

**Proces konania o žiadosti o poskytnutie NFP** **začína doručením písomnej žiadosti o poskytnutie NFP** riadiacemu orgánu na základe vyhlásenej výzvy a pozostáva z administratívneho overovania a odborného hodnotenia, resp. administratívneho overovania a odborného posúdenia v prípade národných projektov.

Po doručení žiadosti o poskytnutie NFP nasleduje:

a) **proces hodnotenia** (projekty, súťažný postup) a to prostredníctvom administratívneho overovania a odborného hodnotenia. Administratívne overovanie vykonáva riadiaci orgán vlastnými kapacitami, odborné hodnotenie sa vykonáva prostredníctvom odborných hodnotiteľov.

Odborní hodnotitelia môžu byť experti, ktorých zamestná riadiaci orgán na dohodu o vykonaní práce (experti UNHCR, MPSVaR SR a pod.), alebo interní zamestnanci MV SR **na základe vyžiadanej nominácie**. Hodnotitelia sú menovaní štatutárnym zástupcom riadiaceho orgánu alebo ním splnomocnenou osobou formou menovacích dekrétov v súlade s postupom v Manuáli procedúr.

Ku každej ŽoNFP sa budú priraďovať dvaja vecní hodnotitelia a jeden finančný hodnotiteľ nasledovne:

1. vecný hodnotiteľ (expert pre danú oblasť v závislosti od zamerania výzvy, napr. pre oblasť „integrácie“),

2. vecný hodnotiteľ (všeobecné zameranie),

3. finančný hodnotiteľ (z konkrétneho výberu musí byť vylúčený finančný hodnotiteľ, ktorý pripomienkoval výzvu).

Z pohľadu postupnosti procesov musí byť najskôr ukončené administratívne overovanie a následne prebehne odborné hodnotenie.

Hodnotitelia postupujú pri výkone hodnotenia podľa **Príručky pre hodnotiteľa**.

b) **proces administratívneho overovania a odborného posúdenia** (národné projekty, priame zadanie) predstavuje osobitný postup pre poskytovanie príspevku na národné projekty. Administratívne overovanie a odborné posúdenie sú vykonávané súbežne internými zamestnancami riadiaceho orgánu v rámci jedného procesu.

V oboch prípadoch končí schvaľovací proces **vydaním rozhodnutia riadiaceho orgánu o schválení alebo neschválení žiadosti o poskytnutie NFP, o zastavení konania,[[60]](#footnote-64) resp. zmenou rozhodnutia o neschválení žiadosti o poskytnutie NFP.[[61]](#footnote-65) Proti rozhodnutiu je možné využiť opravné prostriedky, ktorými sú odvolanie alebo preskúmanie rozhodnutia mimo odvolacieho konania** v súlade so zákonom o príspevkoch z fondov.[[62]](#footnote-66)

Pri poskytovaní príspevku je potrebné uplatňovať princíp partnerstva a viacúrovňového riadenia, nediskriminácie, transparentnosti, hospodárnosti, efektívnosti, účelnosti, účinnosti a zákaz konfliktu záujmov. RO v schvaľovacom procese zabezpečí dodržiavanie princípu štyroch očí, nestrannosť a zachovanie dôvernosti informácií.

Riadiaci orgán zverejňuje zoznam schválených žiadostí o poskytnutie NFP na webovom sídle [www.minv.sk](http://www.minv.sk) aspoň v jednom z úradných jazykov inštitúcií EÚ, a aktualizuje tento zoznam najmenej každé 4 mesiace.[[63]](#footnote-67)

**Zmluva o poskytnutí NFP (v prípade, ak žiadateľom nie je MV SR)**

V prípade, že žiadosť o poskytnutie NFP bola schválená vydaním rozhodnutia o schválení žiadosti o  poskytnutie NFP a žiadateľ s uzavretím zmluvy súhlasil a poskytol potrebnú súčinnosť, je za splnenia ďalších podmienok možné uzavrieť zmluvu o poskytnutí NFP (ďalej len „zmluva“). Podmienkou pre uzavretie zmluvy je aj splnenie podmienok vyplývajúcich z osobitných predpisov, ktoré musia byť splnené pred zaslaním návrhu na uzavretie zmluvy, ako napr. povinnosti vyplývajúce zo zákona č. 315/2016 Z. z. o registri partnerov verejného sektora a o zmene a doplnení niektorých zákonov. Ak z osobitného predpisu vyplýva povinnosť pred poskytnutím príspevku overiť splnenie určitej skutočnosti, riadiaci orgán zadefinuje túto skutočnosť do výzvy.

Zmluva predstavuje základný právny rámec pre poskytovanie NFP a upravuje práva a povinnosti zmluvných strán pri realizácii projektu a počas udržateľnosti projektu (ak relevantné). Proces uzatvárania, zmeny, hromadnej zmeny zmluvy a zverejňovania zmluvy upravuje § 22 zákona o príspevkoch z fondov EÚ. Ak je prijímateľ a poskytovateľ tá istá osoba, zmluva sa neuzatvára, príspevok sa poskytuje na základe rozhodnutia o schválení žiadosti, ktoré vydáva riadiaci orgán.

Vzor zmluvy o poskytnutí NFP pripravuje riadiaci orgán a zverejňuje ho na webovej stránke [www.minv.sk](http://www.minv.sk) a v ITMS21+. Riadiaci orgán zverejní vzor zmluvy prostredníctvom ITMS21+ najneskôr s vyhlásením prvej výzvy na predkladanie ŽoNFP.

V prípade zmeny vzoru zmluvy riadiaci orgán zverejní prostredníctvom webovej stránky [www.minv.sk](http://www.minv.sk) a v ITMS21+ aktuálny vzor zmluvy, pričom predchádzajúce verzie uchováva v archíve, v ktorom sú dostupné všetky postupne zverejňované verzie s označením čísla verzie a vymedzeným obdobím platnosti.

**Rozhodnutie o schválení ŽoNFP (v prípade, ak je žiadateľom organizačný útvar MV SR)**

NFP na realizáciu projektu, ktorého prijímateľom je MV SR, sa poskytuje na základe **rozhodnutia o schválení ŽoNFP** (zmluva o poskytnutí NFP sa v prípade, ak je úspešným žiadateľom MV SR neuzatvára). Vzor rozhodnutia o schválení ŽoNFP je prílohou príslušnej výzvy.

# **10. Finančné riadenie**

**Časť systému riadenia programov Fondov pre oblasť vnútorných záležitostí na roky   
2021 – 2027 za oblasť finančného riadenia je predmetom samostatného dokumentu,[[64]](#footnote-68) ktorý vypracúva Platobná jednotka a schvaľuje generálny riaditeľ sekcie financovania a rozpočtu MV SR.** Dokument vypracúva Platobná jednotka a je zasielaný na pripomienky OZP a OO.

V dokumente sú upravené najmä nasledujúce témy finančného riadenia: štruktúra financovania, platby na národnej úrovni, pravidlá pri preplácaní výdavkov projektov prijímateľa, ktoré sú predmetom prebiehajúceho skúmania, finančné riadenie vo vzťahu k EK, vysporiadanie finančných vzťahov, nezrovnalosti, finančné opravy, vysporiadanie finančných vzťahov na národnej úrovni, účtovníctvo RO a prijímateľov, používanie prostriedkov EÚ, programové rozpočtovanie, realizácia výdavkov prostredníctvom Štátnej pokladnice. V materiáli sú upravené aj finančné kontroly vykonávané Platobnou jednotkou.

# **11. finančnÁ kontrola**

Úlohy RO v rámci nastavenia systému riadenia a overovania projektu vyplývajú priamo z legislatívy EÚ[[65]](#footnote-69). RO overuje predovšetkým, **či sa spolufinancované tovary a práce dodali a spolufinancované služby poskytli, a či je projekt v súlade s uplatniteľným právom, programom a podmienkami na získanie NFP**.

EK vo svojich dokumentoch pre programové obdobie 2021 – 2027 presadzuje opatrenia na zjednodušenie a zefektívnenie systému kontroly. Kontroly majú byť vykonané cielenejšie a proporcionálnejšie zo strany riadiaceho orgánu so zameraním na overovanie založenom **na písomnej analýze rizík**.

V nariadeniach o AMIF, ISF a BMVI sú stanovené osobitné pravidlá overovania zo strany RO, ktoré môžu byť uplatniteľné v prípade, že prijímateľom je medzinárodná organizácia.[[66]](#footnote-70) Ak je prijímateľom medzinárodná organizácia, ako sa vymedzuje v článku 2 bode 9 nariadenia o spoločných ustanoveniach, RO nie je povinný vykonať overovanie uvedené v článku 74 ods. 1 prvom pododseku písm. a) nariadenia o spoločných ustanoveniach za predpokladu, že medzinárodná organizácia predloží RO dokumenty uvedené v článku 155 ods. 1 písm. a), b) a c) nariadenia o rozpočtových pravidlách.[[67]](#footnote-71)

RO vykonáva overovanie projektu podľa osobitého predpisu ako **finančnú kontrolu** , ktorá je súčasťou finančného riadenia. Finančnou kontrolou sa overuje v súlade s cieľmi a podľa povahy každej finančnej operácie alebo jej časti, jej súlad najmä s:

* osobitnými predpismi alebo medzinárodnými zmluvami, ktorými je SR viazaná a na základe ktorých sa SR poskytujú finančné prostriedky zo zahraničia,
* zmluvami uzatvorenými orgánom verejnej správy,
* rozhodnutiami vydanými na základe osobitných predpisov,
* vnútornými predpismi,
* inými podmienkami poskytnutia a použitia verejných financií neuvedenými v bodoch vyššie.

Cieľom kontroly projektu je **v súlade so zákonom č. 357/2015 Z. z. o finančnej kontrole a audite** najmä zabezpečenie hospodárneho, efektívneho, účinného a účelného poskytnutia NFP pri dodržaní legislatívy EÚ a SR, podmienok poskytnutia NFP stanovených zmluvou o poskytnutí NFP, predchádzanie podvodom, nezrovnalostiam a korupcii, ich odhaľovanie, overovanie splnenia prijatých opatrení k nedostatkom zisteným AFK alebo finančnou kontrolou na mieste, primerané riadenie rizík súvisiacich so zákonnosťou, oprávnenosťou a správnosťou finančných operácií a iné.

Finančná kontrola je vykonávaná ako **základná finančná kontrola**, **AFK** a **finančná kontrola na mieste**.

**AFK** sa vykonáva povinne vo vzťahu ku každej finančnej operácii alebo jej časti, ak orgán verejnej správy poskytne verejné financie inej osobe alebo poskytol verejné financie inej osobe, alebo ak sa poskytujú v súlade s osobitným predpisom.

**Finančná kontrola na mieste** sa vykonáva v prípade, ak je potrebné preveriť a zistiť skutočnosti, ktoré sa považujú za potrebné na účely overenia finančnej operácie alebo jej časti alebo v prípadoch kedy to ustanovuje osobitný predpis.

V prípade potreby je riadiaci orgán oprávnený **overovať vybrané skutočnosti aj opätovne** vykonaním opätovnej AFK alebo finančnej kontroly na mieste. V rámci opätovnej AFK/finančnej kontroly na mieste sa overia len tie skutočnosti, ktoré odôvodňujú jej začatie.

Postup výkonu finančnej kontroly v zmysle zákona o finančnej kontrole a audite a vzorové dokumenty sú upravené v metodickom usmernení[[68]](#footnote-72) MF SR.

RO pri výkone finančnej kontroly projektov realizovaných medzinárodnými organizáciami alebo ich agentúrami postupuje v súlade s ustanoveniami čl. 22 nariadenia o AMIF, čl. 18 nariadenia o BMVI a čl. 17 ISF (ak EK kladne posúdila systémy, pravidlá a postupy týchto organizácií a zároveň sú splnené ďalšie požiadavky uvedené v uvedených článkoch nariadení), ak RO rozhodol, že výnimka sa uplatní.

V zmysle nariadenia o spoločných ustanoveniach a zákona o finančnej kontrole a audite vykonáva RO nasledovné overovanie projektu:

|  |
| --- |
| **Administratívna finančná kontrola žiadostí o platbu**  **Oddelenie zahraničnej pomoci** vykonáva **analýzu rizík** predložených **žiadostí o platbu** a podľa jej výsledku:  - vypracúva **stanovisko ku kontrole žiadosti o platbu** pre platobnú jednotku v prípadoch, ktoré stanovuje Manuál procedúr programov,  - vykonáva „**formálnu kontrolu**“ žiadosti o platbu typu zúčtovanie zálohovej platby/ zúčtovanie predfinancovania/ priebežná platba (AFK v minimálnom rozsahu), ak to vyplynulo z vykonanej analýzy rizík.  **Platobná jednotka**   * vykonáva kontrolu žiadosti o platbu typu poskytnutie zálohovej platby a poskytnutie predfinancovania ako **AFK** podľa zákona o finančnej kontrole a audite, * vykonáva kontrolu žiadosti o platbu typu zúčtovanie zálohovej platby/ zúčtovanie predfinancovania/ priebežná platba ako **AFK** podľa zákona o finančnej kontrole a audite v prípade, ak na základe vykonanej analýzy rizík zo strany oddelenia zahraničnej pomoci vyplynula povinnosť „**úplnej kontroly**” žiadosti o platbu v rozsahu 100% na úrovni oddelenia zahraničnej pomoci a platobnej jednotky. |
| **Finančná kontrola na mieste**  **Oddelenie zahraničnej pomoci** vykonáva **analýzu rizík finančných kontrol na mieste**.  Oddelenie zahraničnej pomoci vykonáva **finančnú kontrolu na mieste** podľa zákona o finančnej kontrole a audite **v súčinnosti s platobnou jednotkou**, ak to tak vyplynulo z vykonanej analýzy rizík. |

Podrobnosti výkonu analýzy rizík sú upravené v Manuáli procedúr.

**Výkon AFK pri kontrole verejného obstarávania a obstarávania je opísaný v kapitole 12.**

# **12. KONTROLA VEREJNÉHO OBSTARÁVANIA A OBSTARÁVANIA**

Kontrola verejného obstarávania a obstarávania[[69]](#footnote-73) ako aj osobitné pravidlá spojené so zadávaním určitých kategórií zákaziek vychádzajú z **Usmernenia k verejnému obstarávaniu/obstarávaniu**, ktoré vydáva organizačný odbor.

Fázami kontroly sú **predbežná kontrola** a **kontrola po uzavretí zmluvy**. Podrobnosti k výkonu kontroly VO/O sú súčasťou Usmernenia k VO/O.

|  |
| --- |
| **Oddelenie zahraničnej pomoci** vypracúva **stanovisko ku kontrole formálnej a vecnej správnosti** verejného obstarávania/obstarávania v rámci overenia žiadosti o kontrolu verejného obstarávania/obstarávania.  **Kontrolu verejného obstarávania a obstarávania** financovaného z verejných prostriedkov vykonáva **organizačný odbor**. |
| **Predbežná kontrola**  Predbežná kontrola, t. j. posúdenie relevantných dokumentov k pripravovanému verejnému obstarávaniu pred jeho vyhlásením alebo posúdenie obstarávania pred zadaním zákazky môže byť povinná alebo dobrovoľná (v zmysle Usmernenia k verejnému obstarávaniu/obstarávaniu).  Predbežná kontrola sa začína dňom doručenia žiadosti o vykonanie kontroly a dokumentácie cez ITMS21+.  **Kontrola po uzavretí zmluvy**  Kontrola po uzavretí zmluvy, t. j. kontrola celého postupu zadávania zákazky vo fáze po uzavretí zmluvy s úspešným uchádzačom. |

# **13. Monitorovanie a ukazovatele**

Monitorovanie implementácie fondov EÚ prebieha na projektovej, programovej a národnej úrovni. Východiskom pre agregáciu monitorovacích dát na programovú úroveň je projekt. Následne agregáciou údajov z programovej úrovne je možné monitorovať a vyhodnocovať implementáciu fondov EÚ na národnej úrovni, pričom je potrebné zohľadniť špecifiká jednotlivých fondov, resp. programov.

**Monitorovanie** je systematická činnosť zberu a vyhodnocovania informácií o pokroku implementácie programov. Monitorovaním sa sleduje finančný a vecný pokrok pre potreby reportovania EK a slúži na včasné a priebežné vyhodnocovanie prípadných problémov pri čerpaní finančných prostriedkov a napĺňaní vopred stanovených ukazovateľov. Účinný systém monitorovania umožňuje identifikovať prípadný negatívny vývoj pri dosahovaní výkonnosti programov, ako aj pri čerpaní finančných prostriedkov fondov EÚ, a tým podporuje efektívne riadenie programov a umožňuje včasné prijímanie nápravných opatrení.

Najdôležitejším zdrojom údajov pre riadiaci orgán a CKO v oblasti monitorovania je ITMS21+. Zdrojom údajov pre EK je IS SFC2021 (viď časť 18).

**Vecný pokrok** pri implementácii programov je sledovaný prostredníctvom ukazovateľov výstupov a ukazovateľov výsledkov, ktoré sú stanovené v špecifických nariadeniach zriaďujúcich AMIF, ISF a BMVI, prípadne v delegovanom akte vydanom EK. Riadiaci orgán stanovuje pre programy „výkonnostné rámce“[[70]](#footnote-74) a vypracúva metodiku na vytvorenie výkonnostných rámcov na umožnenie monitorovania, hodnotenia a podávania správ o výkonnosti programov počas vykonávania programov a na meranie celkovej výkonnosti fondov.

**Finančný pokrok** je sledovaný najmä prostredníctvom informácií o finančných prostriedkoch alokovaných vo výzvach, zazmluvnených finančných prostriedkoch a čerpaní finančných prostriedkov. Sleduje sa tiež dodržiavanie pravidla n+3, teda plnenia finančných záväzkov programov. Finančné údaje sa členia podľa typov intervencií, ktoré sú stanovené v prílohe VI. špecifických nariadení.

Monitorovanie implementácie programov prebieha na projektovej, programovej a národnej úrovni.

**a) Monitorovanie na národnej úrovni**

Monitorovanie výsledkov implementácie programov AMIF, ISF a BMVI (ako aj KF, EFRR, ESF+, FST a ENRAF) vykonáva na národnej úrovni **CKO**.[[71]](#footnote-75) CKO pri monitorovaní vychádza z informácií v ITMS21+ a IS SFC2021 a v prípade potreby žiada o poskytnutie súčinnosti v poskytovaní informácií od relevantných subjektov. CKO pri monitorovaní čerpania finančných prostriedkov a plnenia pravidla N+3 spolupracuje s **riadiacim orgánom**.

CKO vypracúva mesačné a rozšírené polročné a ročné informácie o stave a pokroku implementácie programov, pričom informácie sú zverejňované na webovom sídle MIRRI SR a v ITMS21+. CKO poskytuje informácie vláde SR a v prípade potreby pripravuje podklady pre prijatie opatrení na zlepšenie. V prípade potreby CKO poskytuje súhrnné informácie EK. Vykonáva tiež metodickú podporu pre oblasť monitorovania v súčinnosti s EK.

**b) Monitorovanie na úrovni programov**

Monitorovanie na úrovni programov má v kompetencii **riadiaci orgán** a **monitorovací výbor** programov. Monitorovanie čerpania voči EK vykonáva riadiaci orgán.

**Vecný pokrok –** údaje z projektov sú agregované na úrovni programov, pričom riadiaci orgán vyhodnocuje plnenie výkonnostných rámcov programov (údaje o ukazovateľoch), t.j. plnenie čiastkových cieľov a cieľových hodnôt, ktoré boli nastavené. Zdrojom údajov je najmä ITMS21+, v ktorom sú priebežne nahrávané úplné a aktuálne informácie. Monitorovanie prebieha **priebežne,** **pravidelne a ad hoc.** Riadiaci orgán poskytuje informácie monitorovaciemu výboru a pravidelne zasiela údaje EK prostredníctvom IS SFC2021 (viď časť zasielanie údajov).

**Finančný pokrok –** prebieha monitorovanie implementácie programov (najmä na základe údajov alokácie finančných prostriedkov vo výzvach, v žiadostiach o poskytnutie NFP, projektoch, žiadostiach o platbu, zúčtovaniach) a prebieha **priebežne, pravidelne a ad hoc**. Sleduje sa rýchlosť čerpania finančných prostriedkov s cieľom vyhnúť sa nedodržaniu pravidla n+3.

**c) Monitorovanie na úrovni projektov**

RO monitoruje pokrok v implementácii projektu najmä v súvislosti s **realizáciou aktivít v časovom harmonograme projektu, s realizáciou verejného obstarávania, čerpania rozpočtu projektu a napĺňania ukazovateľov**. Riadiaci orgán čerpá informácie z  údajov o platbách (vyplatených a zúčtovaných) a  z  **výročnej** **monitorovacej správy**, ktorá sa predkladá raz za rok do 31. augusta každého roka za obdobie od 1. júla roka n-1 do 30. júna roka n. Systémom podávania správ o výkonnosti sa zabezpečí, aby boli informácie na monitorovanie získavané efektívne, účinne a včas.

**Záverečná monitorovacia správa** projektu sa predkladá pri ukončení realizácie aktivít projektu. Prijímateľ je povinný predložiť za monitorované obdobie, v ktorom bola ukončená realizácia aktivít projektu, iba monitorovaciu správu s príznakom „záverečná“, t. j. monitorovaciu správu s príznakom „výročná“ prijímateľ už nepredkladá.

Riadiaci orgán si môže v prípade potreby vyžiadať od prijímateľa aj **mimoriadnu monitorovaciu správu** projektu.

Riadiaci orgán podporuje prácu monitorovacieho výboru tým, že mu poskytuje včas všetky informácie potrebné na plnenie jeho úloh a zabezpečuje následne opatrenia týkajúce sa rozhodnutí a odporúčaní monitorovacieho výboru.[[72]](#footnote-76)

Riadiaci orgán má povinnosť zaznamenávať a elektronicky uchovávať v ITMS21+ údaje o každom projekte.

**Ukazovatele**

V **nariadeniach o AMIF, ISF a BMVI** sú pre jednotlivé fondy jednotne stanovené **ukazovatele výstupov a ukazovatele výsledkov**, ktoré umožňujú sledovanie výkonnosti programov na národnej úrovni, aj na úrovni EÚ pri dosahovaní špecifických cieľov. EK môže prijať delegované akty na účely preskúmania alebo doplnenia ukazovateľov, ak to považuje za potrebné. Vykazované budú spoločné ukazovatele výstupu a výsledku stanovené na úrovni EÚ. RO priradí k výzve špecifické (projektové) ukazovatele len výnimočne, ak nebude možné pre špecifickosť situácie priradenie vhodného povinného ukazovateľa.

Pre ukazovatele výstupov sú východiskové hodnoty stanovené na nulu. Čiastkové ciele stanovené na rok 2024 a cieľové hodnoty stanovené na rok 2029 sú kumulatívne. Ukazovatele odrážajú oblasti intervencie. Riadiaci orgán musí zabezpečiť, **aby nedochádzalo k duplicite vykazovaných údajov na úrovni špecifického cieľa**, t.j. v rámci každého špecifického cieľa môžu byť hodnoty z projektov započítané len raz.

Prijímateľ **vykazuje ukazovatele** projektu **vždy** **v rámci prehľadu k žiadosti o platbu (zúčtovanie zálohovej platby, zúčtovanie predfinancovania a priebežná platba/refundácia)**. Ukazovatele sa vykazujú aj **zmenou na projekte v ITMS21+ (typ zmeny „monitorovanie“) pri predložení monitorovacej správy**. Podľa charakteru ukazovateľa sa dosiahnutie vykazuje v rozdielnych momentoch: **výstupové ukazovatele** („output indicators“) sa zaznamenávajú a vykazujú priebežne a **výsledkové ukazovatele** („result indicators“) sa zaznamenávajú a vykazujú až na konci implementácie projektu.

Podrobné informácie k vykazovaniu údajov zo strany prijímateľa voči RO sú súčasťou Príručky pre prijímateľa.

Následne riadiaci orgán vykazuje ukazovatele EK. **Oprávnenosť výdavkov bude kontrolovaná v rámci zúčtovania** na základe podpornej dokumentácie (na účely overenia ukazovateľov je povinná príloha nasledovná: dodacie listy/preberacie protokoly, evidencia nadobudnutého majetku podľa kariet majetku, prezenčné listiny atď.). Ak bude potrebné opravovať počty pri ukazovateľoch, riadiaci orgán vykoná opravu a informuje EK o tejto oprave v najbližšej výročnej správe pre EK.

Každý ukazovateľ má tzv. **kartu ukazovateľa,** ktorá obsahuje názov ukazovateľa, definíciu, mernú jednotku, čas zberu, špecifiká agregácie údajov atď. Karty ukazovateľov sú **súčasťou metodiky na vytvorenie výkonnostných rámcov** a vychádzajú z fiche EK. Do kariet ukazovateľov je možné doplniť aj národné špecifiká.

**Zasielanie údajov EK**

Riadiaci orgán má povinnosť cez IS SFC2021 pravidelne elektronicky zasielať EK kumulatívne údaje za programy v stanovených termínoch.[[73]](#footnote-77) V zmysle nariadenia o spoločných ustanoveniach sa zasielajú:

**1) Údaje o ukazovateľoch**[[74]](#footnote-78) výstupov a ukazovateľoch výsledkov (s členením podľa špecifických cieľov) sa zasielajú **dvakrát ročne** do 31. januára a do 31. júla každého roka. Vykazujú sa stanovené hodnoty ukazovateľov zazmluvnených projektov a doterajší pokrok, t.j. dosiahnuté hodnoty.

**2) Finančné údaje**[[75]](#footnote-79) a ich členenie podľa typu intervencie sa týkajú počtu zazmluvnených projektov, celkových oprávnených nákladov týchto projektov, príspevok fondov a celkové oprávnené výdavky deklarované prijímateľmi riadiacemu orgánu. Finančné údaje sa zasielajú **päťkrát ročne** a to do 31. januára, 30. apríla, 31. júla, 30 septembra a 30. novembra každého roka.

Posledné zasielanie údajov sa uskutoční do 31. januára 2030. Údaje musia byť spoľahlivé a byť v súlade s údajmi uchovávanými elektronicky a to ku koncu mesiaca, ktorý predchádza mesiacu ich predloženia EK.

**Iné údaje (Dáta projektu)**

Prijímateľ predkladá riadiacemu orgánu aj Iné údaje (Dáta projektu) v rozsahu a termíne určenom riadiacim orgánom, ak si to vyžadujú špecifické **potreby monitorovania stavby a/alebo rekonštrukcie budov** na zaručenie ich **bezbariérovosti, t.j. zabezpečenie prístupnosti fyzického prostredia pre osoby so zdravotným postihnutím**. Ide o ďalšie údaje, resp. parametre monitorované na úrovni podporených projektov, ktoré nemajú charakter merateľných ukazovateľov a prijímateľ vopred nestanovuje ich cieľovú hodnotu.

**Preskúmanie výkonnosti**

**Najmenej dvakrát v priebehu programového obdobia** je zorganizované **stretnutie** **medzi EK a riadiacim orgánom** zamerané na preskúmanie výkonnosti[[76]](#footnote-80). Stretnutie zameranie na preskúmanie výkonnosti sa môže týkať viacerých programov. Stretnutiu predsedá EK, alebo ak o tom požiada riadiaci orgán, stretnutiu spolupredsedajú EK a riadiaci orgán. EK a riadiaci orgán sa môžu dohodnúť, že preskúmanie môže prebehnúť písomnou formou. Výsledok stretnutia je zaznamenaný v schválenej zápisnici. Ak boli počas stretnutia vznesené pripomienky, ktoré ovplyvňujú vykonávanie programu, riadiaci orgán do 3 mesiacov informuje EK o prijatých opatreniach.

**Výročné správy o výkonnosti**

Riadiaci orgán predkladá EK **výročné správy o výkonnosti** v súlade so špecifickými nariadeniami pre jednotlivé fondy[[77]](#footnote-81) **do 15. februára 2023 a do 15. februára každého nasledujúceho roka** až do roku 2031, pričom informácie výročných správ sú ustanovené v čl. 30 nariadenia ISF, čl. 29 BMVI, čl. 35 nariadenia AMIF. EK stanovuje vzor výročnej správy o výkonnosti vo vykonávacom akte s cieľom zabezpečiť jednotné podmienky.

V každej výročnej správe AMIF, ISF a BMVI sa uvedú najmä nasledujúce informácie:

* pokrok pri vykonávaní programu a dosahovaní čiastkových cieľov a cieľových hodnôt ukazovateľov,
* otázky, ktoré ovplyvňujú výkonnosť programu a opatrenia na ich riešenie,
* komplementárnosť medzi akciami fondu a podporou z iných fondov EÚ,
* prínos k vykonávaniu príslušného aquis a akčných plánov EÚ,
* komunikácia a viditeľnosť,
* plnenie a uplatňovanie základných podmienok,
* projekty v tretej krajine, alebo vo vzťahu k tretej krajine.

Vo výročnej správe **AMIF** sa tiež uvedú informácie o počte osôb prijatých prostredníctvom presídlenia a prijatých z humanitárnych dôvodov a o počte žiadateľov o medzinárodnú ochranu alebo počte osôb, ktorým sa poskytla medzinárodná ochrana, odovzdaných z jedného členského štátu do druhého.[[78]](#footnote-82) Vo výročnej správe **BMVI** sa uvedú aj informácie týkajúce sa nákladov na prevádzku systému ETIAS zahrnutých do účtov.[[79]](#footnote-83)

**Preskúmanie v polovici obdobia zo strany EK a pridelenie dodatočných finančných prostriedkov[[80]](#footnote-84)**

EK v roku **2024** pridelí na programy AMIF, ISF a BMVI dodatočné sumy finančných prostriedkov, ak aspoň 10% finančných prostriedkov pôvodne pridelených samostatne na každý program je pokrytých žiadosťami o priebežné platby, ktoré boli predložené EK, t. j. **aspoň 10% oprávnených výdavkov**. Toto financovanie sa následne uplatňuje od 1. januára 2025, ak je to pre daný program relevantné a táto podmienka je splnená.

Pri prideľovaní finančných prostriedkov z tematického nástroja na priority s vysokou pridanou hodnotou EÚ formou špecifických akcií, akcií Únie, núdzovej pomoci, EK zohľadní pokrok pri dosahovaní čiastkových cieľov výkonnostných rámcov AMIF, ISF a BMVI a zistené nedostatky vo vykonávaní. Finančné prostriedky z tematického nástroja podporia aj technickú pomoc na podnet EK.

**Výkonnostné rámce a spoločná metodika na ich tvorbu**

Riadiaci orgán vypracúva **tri výkonnostné rámce, samostatné pre každý program,** pričom technická pomoc sa v nich nezohľadňuje. Každý výkonnostný rámec tvoria: ukazovatele výstupov a výsledkov spojených so špecifickými cieľmi; čiastkové ciele pre ukazovatele výstupov, ktoré majú byť dosiahnuté do konca roka 2024 a cieľové hodnoty pre ukazovatele výstupov a výsledkov, ktoré majú byť dosiahnuté do konca roka 2029. Čiastkové ciele a cieľové hodnoty sa stanovujú pre každý špecifický cieľ, v prípade technickej pomoci sa nestanovujú. Vďaka trom výkonnostným rámcom môže EK a riadiaci orgán merať pokrok pri dosahovaní špecifických cieľov.

Riadiaci orgán vypracúva **jednu metodiku na vytvorenie výkonnostných rámcov spoločnú pre tri programy**, ktorej súčasťou musia byť kritériá na výber ukazovateľov, použité údaje alebo podkladové materiály, uistenie o kvalite údajov a metóda ich výpočtu ako aj faktory, ktoré môžu mať vplyv na plnenie čiastkových cieľov a cieľových hodnôt a spôsob zohľadnenia. EK môže požiadať o sprístupnenie metodiky.

**Monitorovací výbor**

Riadiaci orgán zriaďuje výbor na monitorovanie vykonávania programov[[81]](#footnote-85) do 3 mesiacov odo dňa, keď bolo riadiacemu orgánu oznámené rozhodnutie o schválení prvého programu, nakoľko v prípade AMIF, ISF a BMVI je zriadený len **jeden spoločný monitorovací výbor** na pokrytie potrieb všetkých troch programov. V rokovacom poriadku monitorovacieho výboru je upravená aj téma predchádzania konfliktu záujmov a uplatňovania zásady transparentnosti. Rokovací poriadok a údaje zdieľané s monitorovacím výborom sú zverejnené na webovom sídle. Monitorovací výbor sa stretáva **aspoň raz do roka**.

Riadiaci orgán prostredníctvom transparentného procesu určuje zloženie monitorovacieho výboru a zabezpečuje rovnomerné zastúpenie relevantných orgánov ako aj zástupcov partnerov v súlade s **princípom partnerstva.**

Každý člen monitorovacieho výboru má hlasovacie právo. Monitorovaciemu výboru predsedá zástupca riadiaceho orgánu. Na práci monitorovacieho výboru sa zástupcovia EK podieľajú ako pozorovatelia v rámci monitorovacej a poradnej funkcie. Na práci monitorovacieho výboru sa môžu ako pozorovatelia podieľať príslušné decentralizované agentúry EÚ.[[82]](#footnote-86) Riadiaci orgán na svojom webovom sídle zverejní zoznam členov tohto výboru.

**Monitorovací výbor skúma najmä:**

1. pokrok pri vykonávaní programov a pri plnení stanovených čiastkových cieľov a cieľových hodnôt merateľných ukazovateľov,
2. otázky, ktoré ovplyvňujú výkonnosť programov a opatrenia prijaté na riešenie týchto otázok,
3. prispievanie programov k riešeniu tých výziev, ktoré sú identifikované v odporúčaniach pre SR súvisiacich s vykonávaním programov,
4. dosiahnutý pokrok pri realizácií hodnotení,
5. implementáciu aktivít pre komunikáciu a viditeľnosť,
6. plnenie základných podmienok,
7. informácie o prevode zdrojov počiatočne národne pridelených prostriedkov na programy fondov do iných nástrojov v rámci priameho alebo nepriameho riadenia, ak je to uplatniteľné.

**Monitorovací výbor schvaľuje najmä:**

1. metodiku a kritériá pre výber projektov,
2. výročné správy o výkonnosti,
3. plán hodnotenia vypracovaný RO a všetky jeho zmeny,
4. akékoľvek návrhy riadiaceho orgánu na zmenu programu vrátane prevodov finančných prostriedkov.

# **14. Oprávnenosť výdavkov**

Pravidlá oprávnenosti výdavkov sú stanovené na vnútroštátnej úrovni v súlade s **kapitolou III. nariadenia** **o spoločných ustanoveniach** s ohľadom na platnú **národnú legislatívu**, najmä zákon č. 523/2004 Z. z. o rozpočtových pravidlách verejnej správy a zákon č. 431/2002 Z. z. o účtovníctve, okrem prípadov, keď sú stanovené osobitné pravidlá v nariadení o spoločných ustanoveniach alebo v **špecifických** **nariadeniach** zriaďujúcich jednotlivé fondy**.**

Pravidlá, ktorými sa RO riadi pri používaní číselníka oprávnených výdavkov a pravidlá oprávnenosti pre najčastejšie sa vyskytujúce skupiny výdavkov, sú bližšie upravené v **Príručke k oprávnenosti výdavkov**. Výdavky projektu môžu mať charakter bežných výdavkov a kapitálových výdavkov. Výdavky projektu sa delia na priame a nepriame výdavky, vecné vymedzenie nepriamych výdavkov je upravené v Príručke k oprávnenosti výdavkov.

RO zodpovedá za interpretáciu oprávnenosti výdavkov vo vzťahu k jednotlivým programom Fondov pre oblasť vnútorných záležitostí. RO rozhoduje o oprávnenosti, resp. neoprávnenosti výdavkov projektu v procese schvaľovania žiadosti o poskytnutie NFP a kontroly projektov.

# **15. Zjednodušené vykazovanie výdavkov**

Zjednodušené vykazovanie výdavkov (ďalej len „ZVV“) je umožnené na dvoch úrovniach – ako príspevok EÚ na programy a ako nižšia úroveň formy príspevkov, ktoré RO využíva na poskytovanie podpory prijímateľom.

V prípade príspevku EÚ na **programy** nebude využívané zjednodušené vykazovanie výdavkov okrem financovania **technickej pomoci** podľa čl. 36 ods. 5 nariadenia o spoločných ustanoveniach.

**Pravidlá** **zjednodušeného vykazovania výdavkov** sú bližšie upravené v Príručke k oprávnenosti výdavkov.

# **16. Synergie a komplementarita**

MIRRI SR (CKO) koordinuje komplementarity medzi AMIF, ISF, BMVI, inými fondami EÚ, Európskym poľnohospodárskym fondom rozvoja vidieka, inými nástrojmi podpory EÚ a Plánom obnovy a odolnosti Slovenskej republiky v spolupráci s Úradom vlády SR ako Národnou implementačnou a koordinačnou autoritou (NIKA). CKO a NIKA spoločne vytvorili mechanizmus pre koordináciu a zabezpečenie synergických účinkov medzi fondami EÚ, EŠIF, Plánom obnovy a odolnosti SR a ostatnými nástrojmi podpory EÚ a SR. Základom tohto mechanizmu je vypracovanie **synergickej tabuľky**, v ktorej sú zadefinované synergie, komplementarity, ako aj deliace línie medzi plánovanými opatreniami. Synergie a komplementarity sa posudzujú **pred vyhlásením výzvy**, pričom posúdenie bude vychádzať zo synergickej tabuľky. Riadiaci orgán bude zasielať výzvy na kontrolu z hľadiska synergií na e-mailovú adresu synergie27@mirri.gov.sk.

# **17. Hodnotenie programov**

Hodnotenie je **systematická aktivita, ktorej cieľom je posúdiť implementáciu programov vo vzťahu k stanoveným cieľom**. Hodnotenie prebieha s použitím odborných metód. Vykonáva sa z hľadiska jedného, alebo viacerých **hodnotiacich kritérií** (efektivita, účinnosť, relevancia, koherencia a európska pridaná hodnota) s cieľom zlepšiť kvalitu vypracovania a vykonávania programov. Hodnotenia sa môžu vzťahovať aj na iné kritériá akými sú inkluzívnosť, nediskriminácia a viditeľnosť. **Hodnotenia sa môžu vzťahovať na viac ako jeden program**. Hodnotenia vykonávajú funkčne nezávislí odborníci.

V prípade programov AMIF, ISF a BMVI sú súčasťou plánu **strednodobé hodnotenia**, ktoré sa majú uskutočniť do **31. marca 2024** a **hodnotenia na posúdenie** **vplyvu** programov **do 30. júna 2029**.[[83]](#footnote-87) Hodnotiace správy predkladá RO na vedomie monitorovaciemu výboru a CKO. Monitorovací výbor na základe pokroku a výsledku hodnotenia navrhuje následné opatrenia. Všetky hodnotenia sa uverejňujú na webovom sídle riadiaceho orgánu. Hodnotiace správy sú archivované v ITMS21+ v Evalvačnej knižnici.

**Hodnotenie programov a hodnotenie výsledkov implementácie programov na národnej úrovni**

Hodnotenie programov AMIF, ISF a BMVI zabezpečuje RO. Po ukončení hodnotení RO a hodnotitelia prejednávajú výsledky hodnotení a navrhujú ako postupovať pri následnej komunikácii záverov hodnotenia. RO v prípade potreby vypracuje akčný plán, pričom zohľadní zistenia a odporúčania. RO zverejňuje záverečné hodnotiace správy a zasiela ich CKO. **CKO na základe podkladov RO každoročne vypracúva súhrnné správy o aktivitách a výsledkoch hodnotení za predchádzajúci rok**. **RO spolupracuje s CKO pri vykonávaní hodnotení fondov EÚ na národnej úrovni, ktoré môžu zahŕňať viac ako jeden program.[[84]](#footnote-88)** CKO komunikuje s evaluačnými jednotkami EK a ostatných členských štátov EÚ. CKO tiež vykonáva školiacu a metodickú činnosť pre RO. RO v prípade potreby konzultuje metodické otázky týkajúce sa plánu hodnotenia a realizácie hodnotenia s CKO.

**Plán hodnotenia RO**

RO vypracúva Plán hodnotenia spoločný pre AMIF/ISF/BMVI. Pred realizáciou plánovaných hodnotení musí riadiaci orgán vypracovať návrh zadávacích podmienok. Plán hodnotení je možné aktualizovať. Riadiaci orgán predkladá Plán hodnotení AMIF, ISF a BMVI **na schválenie spoločnému monitorovaciemu výboru** programov fondov.  **RO v spolupráci s CKO sleduje pokrok realizácie hodnotení. RO oboznamuje s výsledkami hodnotení monitorovací výbor.**

# **18. Informačné systémy**

Oficiálna výmena informácií a údajov medzi SR a EK sa uskutočňuje výlučne prostredníctvom systému elektronickej výmeny údajov **Systém riadenia fondov EÚ** (IS **SFC2021**),[[85]](#footnote-89) ktorý je zriadený EK. Cieľom IS SFC2021 je zabezpečiť výmenu dát a dokumentov medzi EK a RO/PO v oblasti strategického plánovania, programovania, vykonávania pomoci EÚ, monitorovania, hodnotenia, auditu a ukončovania programov medzi EK a členským štátom. Riadiaci orgán stanoví kontaktnú osobu pre IS SFC2021, ktorá zriaďuje podľa potreby prístup zamestnancov riadiaceho orgánu, CKO a Orgánu auditu.

**Informačný monitorovací systém** (ITMS21+)[[86]](#footnote-90) je centrálny informačný systém verejnej správy, ktorého správcom je MIRRI SR. Systém zahŕňa štandardizované procesy programového a projektového riadenia, je integrovaný na príslušné registre verejnej správy, resp. registre iných relevantných organizácií. Prostredníctvom ITMS21+ prebieha evidencia, spracovanie, export, výmena informácií a dokumentov medzi žiadateľmi/prijímateľmi a riadiacim orgánom, ak nie je vo výzve, alebo zmluve uvedené inak. ITMS21+ tiež slúži na výmenu informácií medzi jednotlivými orgánmi, ktoré sú zapojené do implementácie programov: MIRRI SR SR/CKO, RO, orgánom zabezpečujúcim ochranu finančných záujmov EÚ a orgánom auditu. Najvyšším riadiacim koordinačným orgánom projektu ITMS21+ je Riadiaci výbor ITMS21+, ktorý postupuje podľa štatútu a rokovacieho poriadku. Spoločný **manažér ITMS** pre všetky tri programy AMIF, ISF a BMVI spravuje používateľov v systéme a spravuje priraďovanie ich pracovných pozícií.

**Bezpečnostný projekt ITMS2014+** (používaný v čase „dočasného riešenia pre programové obdobie 2021-2027“) je vytvorený MIRRI SR a tvorí súčasť bezpečnostnej dokumentácie týkajúcej sa informačných technológií verejnej správy, vyplývajúcej z požiadaviek:

- zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov,

- vykonávacích predpisov citovaného zákona (najmä vyhláška č. 179/2020 Z. z.).

Bezpečnostný projekt ITMS2014+ vychádza aj z bezpečnostnej stratégie kybernetickej bezpečnosti a bezpečnostných politík MIRRI SR, metodických usmernení MIRRI SR pre oblasť riadenia informačnej a kybernetickej bezpečnosti a zo všeobecne akceptovaných štandardov riadenia informačných technológií a bezpečnosti, ktorými sú najmä:

- ISO/IEC 27001 - Systém riadenia informačnej bezpečnosti,

- ISO/IEC 27002 - Pravidlá dobrej praxe riadenia informačnej bezpečnosti,

- ISO/IEC 27005 - Riadenie rizík informačnej bezpečnosti.

Pre účely **systému ITMS21+** určeného špecificky pre programové obdobie 2021-2027 jerovnako spracovaný a implementovaný **samostatný Bezpečnostný projekt**. Realizovaný projekt ITMS21+ v sebe zahŕňa sadu legislatívnych požiadaviek definujúcich povinné náležitosti informačného systému aj z pohľadu bezpečnosti, integrity a dôvernosti. **ITMS21+ je v prevádzke od 12.6.2024.**

Riadiaci orgán využíva **registratúrny informačný systém** **Fabasoft**, ktorý slúži na automatizovanú správu registratúry a integrovaný **informačný systém SAP**. Informačné systémy nie sú prepojené s IS SFC 2021, ani medzi sebou. IIS SAP je rezortný integrovaný informačný systém, ktorý zahŕňa účtovný systém a grant manažment, je napojený na **Rozpočtový informačný systém** a **informačný systém Štátnej pokladnice**. Východiskovým predpisom v podmienkach MV SR je **Nariadenie Ministerstva vnútra Slovenskej republiky č. 67/2018 o bezpečnostnej politike pre oblasť informačných systémov**, z ktorého vychádzajú aj ostatné interné predpisy upravujúce bezpečnosť informačných systémov používaných v podmienkach MV SR. Všetky operácie sú **v súlade s Bezpečnostnými projektami MV SR** v platnom znení. Platný je bezpečnostný projekt IIS SAP, pod č. SITB-67/OIBEP-2009 zo dňa 10.3.2009 a Bezpečnostný projekt IS Fabasoft pod č. SITB-OB3-2014/001706 zo dňa 16. 10.2014. Z pohľadu kritickej infraštruktúry bol odborom bezpečnosti SITB v roku 2020 vytvorený Bezpečnostný plán pre Integrovaný Informačný systém SAP, pod č. SITB-OB-008-005-V/2020 zo dňa 25. 2. 2020.

Jednotlivé informačné systémy nie sú medzi sebou prepojené.

Nahlasovanie podvodov a nezrovnalostí prebieha prostredníctvom informačného systému **Irregularity Management System (IMS)**, ktorý spravuje Európsky úrad pre boj proti podvodom (OLAF).

# **19. Viditeľnosť, transparentnosť a komunikácia**

Cieľom zabezpečenia viditeľnosti, transparentnosti a komunikácie je informovanie verejnosti o možnosti podpory z programov AMIF, ISF a BMVI a tiež zvyšovanie celkovej transparentnosti, ktoré vedie k pozitívnemu vnímaniu a dôveryhodnosti fondov EÚ aj EÚ ako takej.

**Národná úroveň**

Informovanie a viditeľnosť podpory z fondov je na národnej úrovni koordinovaná MIRRI SR. Vymenovaný „**národný komunikačný koordinátor“** **z MIRRI SR** predsedá **Pracovnej skupine pre informovanie a komunikáciu** pre programové obdobie 2021-2027. Pracovná skupina je platformou, v rámci ktorej prebieha spolupráca riadiacich a sprostredkovateľských orgánov a hospodárskych a sociálnych partnerov. Národný komunikačný koordinátor zastupuje SR v sieti „**Inform EU Network**.“[[87]](#footnote-91) Sieť Inform EU Network tvoria komunikační koordinátori, komunikační úradníci a zástupcovia EK, ktorí si vymieňajú informácie o činnostiach týkajúcich sa viditeľnosti, transparentnosti a komunikácie. MIRRI SR zriaďuje jednotné webové sídlo [www.eurofondy.gov.sk](http://www.eurofondy.gov.sk), na ktorom poskytuje informácie o všetkých programoch EÚ v SR.[[88]](#footnote-92)

**Programová úroveň**

**RO** zabezpečuje zviditeľňovanie fondov. Na úrovni programov zabezpečuje zverejnenie celých programov alebo ich častí na web stránke MV SR v závislosti od povahy a charakteru obsahu dôverných informácií. Riadiaci orgán organizuje aktivity s cieľom šíriť informácie o realizácii programov a ich výsledkoch, ako aj o príkladoch dobrej praxe. Na úrovni projektov zabezpečuje, aby prijímatelia dodržiavali minimálne požiadavky na zviditeľňovanie v zmysle pravidiel EK.[[89]](#footnote-93) **Výnimkou** pri zabezpečovaní viditeľnosti sú **riadne odôvodnené prípady**, keď uverejnenie takýchto informácií nie je možné z dôvodov týkajúcich sa bezpečnosti, verejného poriadku, vyšetrovania trestných činov a ochranou osobných údajov.[[90]](#footnote-94)Riadiaci orgán menuje „**komunikačného úradníka“[[91]](#footnote-95)** pre činnostitýkajúce sa **viditeľnosti, transparentnosti a komunikácie**, spoločného pre programy AMIF, ISF a BMVI. Komunikačný úradník je spolu s partnermi členom Pracovnej skupiny pre viditeľnosť a komunikáciu.

Riadiaci orgán na svojej úrovni zodpovedá za realizáciu spoločnej **komunikačnej stratégie** programov AMIF, ISF a BMVI a to najmä vo vzťahu k:

a) webovej stránke alebo webovému portálu – poskytovanie informácií o programoch všetkých troch fondov a prístup k týmto programom, aktualizácia webovej stránky alebo portálu. Informácie sa spravidla zverejňujú, s výnimkou prípadu, keď je zverejňovanie informácií obmedzené vzhľadom na ich dôvernú povahu, a to najmä pri informáciách týkajúcich sa bezpečnosti, verejného poriadku, vyšetrovania trestných činov a ochrany osobných údajov;

b) poskytovaniu informácií pre potenciálnych žiadateľov o možnostiach financovania v rámci programov;

c) poskytovaniu informácií o úlohe a prínosoch programov, a to prostredníctvom informačných a komunikačných opatrení zameraných na zviditeľnenie výsledkov a vplyvu programov;

d) splnenie povinností riadiaceho orgánu vyplývajúcich z nariadenia o spoločných ustanoveniach;[[92]](#footnote-96)

e) vypracovanie ročných komunikačných plánov, ktoré schvaľuje vedúci OZP.

**Zodpovednosť za dohľad** nad realizáciou informačnej stratégie riadiaceho orgánu nesie **vedúci OZP**. OZP zabezpečuje realizáciu informačnej stratégie zodpovedného orgánu v súčinnosti s ostatnými organizačnými zložkami riadiaceho orgánu.

**Projektová úroveň**

Na úrovni projektov RO zabezpečuje, aby prijímatelia dodržiavali minimálne požiadavky na zviditeľňovanie v zmysle pravidiel EK.[[93]](#footnote-97) Prijímatelia zverejňujú informácie o projektoch na svojom webovom sídle, ak ho majú, zabezpečujú zviditeľnenie na dokumentoch a informačných materiáloch a pokiaľ ide o projekty v hodnote nad 100 000 EUR majú povinnosť zabezpečiť trvalé tabule s informáciami o projektoch. **Výnimkou** pri zabezpečovaní viditeľnosti sú **riadne odôvodnené prípady**, keď uverejnenie takýchto informácií nie je možné z dôvodov týkajúcich sa bezpečnosti, verejného poriadku, vyšetrovania trestných činov a ochranou osobných údajov.[[94]](#footnote-98)

Prijímatelia môžu využívať aplikáciu „online generátor publicity“ na webovej stránke EK, kde je možné si stiahnuť logá EÚ a informáciou o spolufinancovaní a vytvoriť si podklady na zviditeľnenie (billboard, plagát atď.).[[95]](#footnote-99)

Bližšie informácie[[96]](#footnote-100) a postupy k zachovaniu princípov zviditeľňovania sú predmetom Manuálu procedúr a Príručky pre prijímateľa v platnom znení.

# **20. Technická pomoc**

Z každého fondu nariadenia o spoločných ustanoveniach je možné podporiť akcie technickej pomoci oprávnené na pomoc z ktoréhokoľvek iného fondu nariadenia o spoločných ustanoveniach. Technická pomoc programov AMIF, ISF a BMVI sa realizuje **paušálnym financovaním[[97]](#footnote-101)** a má **formu špecifického cieľa.** Refundácia sa vykoná uplatnením percentuálnej hodnoty **6% na oprávnené výdavky zahrnuté v každej žiadosti o platbu pre EK** **z toho istého fondu, z ktorého sa refundujú oprávnené výdavky.[[98]](#footnote-102)** Refundácia sa vykoná riadiacemu orgánu.

**Typy intervencií** pre technickú pomoc podľa **nariadení o AMIF, ISF a BMVI** sú:

* Informácie a komunikácia
* Príprava, vykonávanie, monitorovanie a kontrola
* Hodnotenie a štúdie, zber údajov
* Budovanie kapacít.

# **21. KONFLIKT ZÁUJMOV**

**Konfliktom záujmov** sa rozumie skutočnosť, keď z rodinných alebo citových dôvodov, politickej alebo národnej príslušnosti, ekonomického záujmu alebo akéhokoľvek iného priameho alebo nepriameho osobného záujmu je narušený alebo ohrozený nestranný a objektívny výkon činností pri poskytovaní a použití NFP, kontrole a audite. Konflikt záujmov je zakázaný.[[99]](#footnote-103)

**Žiadateľ, prijímateľ a riadiaci orgán** sú povinní prijať vhodné opatrenia na predchádzanie konfliktu záujmov pri činnostiach, ktoré patria do ich zodpovednosti a na riešenie situácií, ktoré môžu byť **objektívne vnímané** ako konflikt záujmov. Ak sa osoba, ktorá sa podieľa na príprave výzvy, rozhodovaní v konaní o poskytnutí NFP, príprave a realizácii projektu, alebo iná osoba dozvie o skutočnostiach nasvedčujúcich konflikt záujmov, **písomne oznámi** túto skutočnosť bezodkladne riadiacemu orgánu. Ak je touto osobou zamestnanec riadiaceho orgánu, písomne oznámi túto skutočnosť svojmu najbližšiemu nadriadenému ako aj generálnemu riaditeľovi príslušnej sekcie. Riadiaci orgán vylúči osobu, ktorá je v konflikte záujmov, na základe oznámenia alebo z vlastného podnetu. Riadiaci orgán o vylúčení písomne informuje vylúčenú osobu a vylúčená osoba sa na činnostiach, ktorých sa konflikt záujmov týka, ďalej nezúčastňuje. Riadiaci orgán je povinný **archivovať** písomný záznam z vyhodnotenia situácie nasvedčujúcej konflikt záujmov spolu s podpornou dokumentáciou ako súčasť projektovej dokumentácie.[[100]](#footnote-104)

**Ak riadiaci orgán zistí konflikt záujmov**, s ohľadom na situáciu a závažnosť porušenia zákazu konfliktu záujmov môže predovšetkým:

1. uznať výdavky v projekte z časti alebo úplne za neoprávnené,
2. odstúpiť od zmluvy o poskytnutí NFP alebo túto zmluvu vypovedať,
3. preskúmať rozhodnutie o schválení žiadosti o NFP,
4. postupovať podľa osobitného predpisu (podľa zákona č. 55/2017 Z. z. o štátnej službe a o zmene a doplnení niektorých zákonov v znení neskorších predpisov a pod.), alebo
5. postúpiť vec na konanie podľa osobitného predpisu (podľa zákona Slovenskej národnej rady č. 372/1990 Zb. o priestupkoch v znení neskorších predpisov, podľa Trestného poriadku a pod.).

# **22. RIADENIE RIZÍK**

Hodnotenie rizík sa vykonáva **v rámci všetkých zložiek** **RO**.

Riadenie rizík programov má iný charakter ako riadenie rizík (na základe analýzy rizík) pre vykonávanie kontrol riadiaceho orgánu. Na úrovni programov je potrebné zo strany riadiaceho orgánu sledovať riziká, vyhodnocovať riziká a prijímať nápravné opatrenia s cieľom v čom najväčšom rozsahu znížiť potencionálne dopady rizík na programy alebo ich úplne obmedziť. Riadenie rizík napomáha zdokonaleniu systému riadenia a kontroly v rámci tohto procesu.

Rozhodujúcu úlohu v procese riadenia a hodnotenia rizík zohrávajú **vedúci zamestnanci**, ktorí reagujú na existujúce/identifikované riziká v oblasti spadajúcej do ich gescie, a to zmapovaním rizík, vyhodnotením a ich evidenciou. V súvislosti so zmenami je potrebné analyzovať nové možné riziká, meniť hodnotenie rizík z hľadiska významnosti a následkov rizika na programy, zároveň odstraňovať/vyraďovať už existujúce riziká, ak stratili opodstatnenosť ich zaradenia do zoznamu rizík, , a to obzvlášť po nedostatkoch identifikovaných kontrolami a auditnými misiami orgánu auditu, EK, Európskeho dvoru audítorov (EDA), Európskeho úradu pre boj proti podvodom (OLAF), Najvyššieho kontrolného úradu SR (NKÚ SR) a pod., prípadne po medializovaných kauzách a podnetoch.

Vedúci zamestnanci jednotlivých zložiek riadiaceho orgánu pravidelne organizujú činnosť zameranú na nasledujúce oblasti:

- identifikácia rizík v existujúcich činnostiach a operáciách,

- analýza a hodnotenie stupňa významnosti rizík,

- zabezpečovanie operatívneho oznamovania skutočností o odhalení rizík a predkladanie návrhov na zmiernenie nepriaznivých následkov pre programy,

- riešenie rizík, rozhodovanie o ich riešení a prijímanie opatrení,

- priebežne sledovanie (monitorovanie) pôsobenia existujúcich rizík,

- vyhodnocovanie aktuálneho zoznamu rizík podľa významnosti pre programy.

Pri vyhodnocovaní rizík vedúci zamestnanec berie do úvahy najmä:

- rozsah a povahu identifikovaných rizík,

- pravdepodobnosť, že riziko sa stane skutočnosťou,

- spôsob riadenia neprijateľných rizík,

- schopnosť minimalizovať pravdepodobnosť vzniku rizík a ich následkov na chod ním riadeného útvaru,

- náklady a prínosy spojené s rizikom,

- vplyv rozhodnutí na riziká.

Riadiaci orgán zabezpečuje vypracovanie **zoznamu rizík**.

Riadiaci orgán postupuje v zmysle schválenej riadiacej dokumentácie a v zmysle **Nariadenia Ministerstva vnútra SR č. 98/2024 o riadení rizík v oblasti finančného riadenia** v platnom znení.

# **23. RIADENIE RIZÍK PODVODOV**

Riadenie rizík podvodov je podrobne upravené v **Usmernení k riadeniu rizík podvodov** programov Fondov pre oblasť vnútorných záležitostí, programové obdobie 2021-2027 v platnom znení. **Pracovná skupina pre riadenie rizík podvodov** programov zasadá podľa potreby (najmenej raz za kalendárny rok).

# **24. SPRACOVANIE OSOBNÝCH ÚDAJOV A ZVEREJŇOVANIE**

RO postupuje pri spracúvaní osobných údajov podľa § 46 zákona o príspevkoch z fondov EÚ. Zverejňovanie informácií a dokumentov o programoch prebieha podľa § 47 zákona o príspevkoch z fondov EÚ, pričom sa nezverejňujú údaje a informácie, ktoré sú chránené podľa osobitných predpisov.

# **25. ARCHIVÁCIA**

Archivácia písomností prebieha elektronicky v ITMS21+, vo výnimočných prípadoch v papierovej forme. Riadiaci orgán uchováva celú dokumentáciu v záujme zachovania audit trailu tak, aby nedošlo k poškodeniu, zničeniu, strate, alebo zneužitiu písomností. Riadiaci orgán zabezpečuje, aby sa všetky dokumenty týkajúce sa každého projektu podporovaného z programov uchovávali počas obdobia **5 rokov od 31. decembra roka, v ktorom riadiaci orgán vyplatil prijímateľovi poslednú platbu**. Toto časové obdobie sa preruší v prípade súdneho konania, alebo na základe žiadosti EK.[[101]](#footnote-105)

# **26. VÝKON AUDITU**

Orgán auditu postupuje pri výkone auditov v súlade s nariadením o spoločných ustanoveniach, nariadením AMIF, nariadením ISF, nariadením BMVI, zákonom o finančnej kontrole a audite, zákonom o príspevkoch z fondov EÚ a inými všeobecne záväznými právnymi predpismi.

Orgán auditu je zodpovedný za vykonávanie **systémových auditov**, **auditov operácií** a **auditov účtov** s cieľom poskytnúť EK nezávislé uistenie o účinnom fungovaní systému riadenia a kontroly a o zákonnosti a správnosti výdavkov obsiahnutých v účtoch predložených EK. Audítorské činnosti sa vykonávajú v súlade s medzinárodne uznávanými audítorskými štandardmi.

V prípade, že je **prijímateľom medzinárodná organizácia**, **osobitné ustanovenia o audite operácií** sú uvedené v nariadení o spoločných ustanoveniach, nariadení AMIF, nariadení ISF a nariadení BMVI.[[102]](#footnote-106)

Orgán auditu vypracúva **Stratégiu auditu na programové obdobie 2021-2027** pre programy Európskeho fondu regionálneho rozvoja, Európskeho sociálneho fondu plus, Kohézneho fondu, Fondu pre spravodlivú transformáciu, Európskeho námorného, rybolovného a akvakultúrneho fondu, Fondu pre azyl, migráciu a integráciu, Fondu pre vnútornú bezpečnosť a Nástroja finančnej podpory pre riadenie hraníc a vízovú politiku (posúdenie rizika v procese plánovania systémových auditov, metodika, plánované audítorské činnosti na nasledujúce roky atď.). Indikatívny časový harmonogram na predkladanie dokumentov a výkon auditov je uvedený v prílohe tejto stratégie.

**Výdavky** v rámci účtovného roka **sú deklarované na EK v žiadosti/žiadostiach o platbu spravidla za obdobie od 1. júla roka „N-1“ do 30. apríla roka „N“, resp. do 31. mája roka „N“**, po dohode s orgánom auditu.

Orgán auditu predloží **stanovisko audítorského orgánu** riadiacemu orgánu prostredníctvom IS SFC2021 najneskôr **do 10. februára roka „N+1“**. **Riadiaci orgán zabezpečí predloženie celého balíka uistenia** (zaslanie prostredníctvom IS SFC2021) EK **do 15. februára roka „N+1“.** Ako súčasť balíka uisťujúcich dokumentov za posledný účtovný rok je potrebné EK predložiť poslednú výročnú správu o výkonnosti.[[103]](#footnote-107)

1. Nariadenie Európskeho parlamentu a Rady (EÚ, Euratom) č. 2018/1046 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a zrušení nariadenia (EÚ, Euratom) č. 966/2012 - dátum ukončenia platnosti: 29/09/2024. [↑](#footnote-ref-1)
2. Definícia vypracovaná CKO. [↑](#footnote-ref-2)
3. Definícia vypracovaná CKO. [↑](#footnote-ref-3)
4. Príručka k oprávnenosti výdavkov programov fondov pre oblasť vnútorných záležitostí na roky 2021-2027 v platnom znení. [↑](#footnote-ref-4)
5. Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433I, 22.12.2020). [↑](#footnote-ref-5)
6. Nariadenie Európskeho parlamentu a Rady (EÚ) 2021/1147 zo 7. júla 2021, ktorým sa zriaďuje Fond pre azyl, migráciu a integráciu (Ú. v. EÚ L 251, 15.7.2021). [↑](#footnote-ref-6)
7. Nariadenie Európskeho parlamentu a Rady (EÚ) 2021/1149 zo 7. júla 2021, ktorým sa zriaďuje Fond pre vnútornú bezpečnosť (Ú. v. EÚ L 251, 15.7.2021). [↑](#footnote-ref-7)
8. Nariadenie Európskeho parlamentu a Rady (EÚ) 2021/1148 zo 7. júla 2021, ktorým sa ako súčasť Fondu pre integrované riadenie hraníc zriaďuje Nástroj finančnej podpory na riadenie hraníc a vízovú politiku (Ú. v. EÚ L 251, 15.7.2021). [↑](#footnote-ref-8)
9. Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (Ú. v. EÚ L 231, 30.6.2021). [↑](#footnote-ref-9)
10. Čl. 71 ods. 1 nariadenia o spoločných ustanoveniach. [↑](#footnote-ref-10)
11. § 10 zákona o príspevkoch z fondov EÚ.

    Čl. 71 ods. 1 a ods. 4, čl. 72 ods. 1 a ods. 3 nariadenia o spoločných ustanoveniach.

    Bod B.7. uznesenia vlády Slovenskej republiky č. 329 z 27. mája 2020. [↑](#footnote-ref-11)
12. § 6 ods. 6 zákona o príspevkoch z fondov EÚ.

    Čl. 72 ods. 3 a čl. 76 nariadenia o spoločných ustanoveniach. [↑](#footnote-ref-12)
13. Čl. 72 ods. 3 a čl. 76 nariadenia o spoločných ustanoveniach. [↑](#footnote-ref-13)
14. Čl. 72 nariadenia o spoločných ustanoveniach. [↑](#footnote-ref-14)
15. Čl. 73 nariadenia o spoločných ustanoveniach. [↑](#footnote-ref-15)
16. Čl. 74 nariadenia o spoločných ustanoveniach. [↑](#footnote-ref-16)
17. § 10 ods. 7 zákona č. 121/2022 Z. z. [↑](#footnote-ref-17)
18. Čl. 75 nariadenia o spoločných ustanoveniach. [↑](#footnote-ref-18)
19. ) Čl. 76 nariadenia o spoločných ustanoveniach. [↑](#footnote-ref-19)
20. ) Čl. 76 ods. 1 písm. b) nariadenia o spoločných ustanoveniach. [↑](#footnote-ref-20)
21. ) Čl. 98 nariadenia o spoločných ustanoveniach. [↑](#footnote-ref-21)
22. ) § 2 písm. e) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. [↑](#footnote-ref-22)
23. ) § 7 ods. 2 zákona č. 523/2004 Z. z. v znení neskorších predpisov. [↑](#footnote-ref-23)
24. ) § 12 zákona o príspevkoch z fondov EÚ.

    Bod B.10. uznesenia vlády Slovenskej republiky č. 329 z 27. mája 2020.

    Čl. 71 ods. 2 nariadenia o spoločných ustanoveniach. [↑](#footnote-ref-24)
25. ) § 19 zákona č. 357/2015 Z. z. v znení neskorších predpisov. [↑](#footnote-ref-25)
26. ) Čl. 53 ods. 1 písm. b) až f) nariadenia o spoločných ustanoveniach. [↑](#footnote-ref-26)
27. ) Čl. 94 ods. 2 nariadenia o spoločných ustanoveniach. [↑](#footnote-ref-27)
28. ) Napríklad čl. 70 ods. 1, čl. 77 až 80 a čl. 81 ods. 3 a 4 nariadenia o spoločných ustanoveniach. [↑](#footnote-ref-28)
29. § 48 zákona o príspevkoch z fondov EÚ.

    § 5 ods. 1 písm. d) zákona o príspevkoch z fondov EÚ. [↑](#footnote-ref-29)
30. § 5 ods. 2 zákona o príspevkoch z fondov EÚ.

    Čl. 71 ods. 6 nariadenia o spoločných ustanoveniach. [↑](#footnote-ref-31)
31. § 5 ods. 2 písm. d) zákona o príspevkoch z fondov EÚ. [↑](#footnote-ref-32)
32. ) Čl. 15 nariadenia o spoločných ustanoveniach. [↑](#footnote-ref-34)
33. § 8 zákona o príspevkoch z fondov EÚ. [↑](#footnote-ref-35)
34. zákon č. 10/1996 Z. z. o kontrole v štátnej správe v znení neskorších predpisov. [↑](#footnote-ref-36)
35. Čl. 15 a príloha III. nariadenia o spoločných ustanoveniach. [↑](#footnote-ref-37)
36. Uznesenie vlády SR č. 668 z 26. októbra 2022 k návrhu Základného mechanizmu na zabezpečenie dodržiavania Horizontálnych princípov v Programovom období 2021 – 2027 a základných horizontálnych podmienok Účinné uplatňovanie a implementácia Charty základných práv Európskej únie a Implementácia a uplatňovanie Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48/ES. [↑](#footnote-ref-38)
37. <https://eur-lex.europa.eu/legal-content/SK/TXT/PDF/?uri=CELEX:32011L0092> [↑](#footnote-ref-39)
38. Gestorovi HP zašle RO Opis systému riadenia a kontroly od verzie 2.0. [↑](#footnote-ref-40)
39. Dokument je vyslovene finančného charakteru a je zasielaný gestorovi HP len na vedomie. [↑](#footnote-ref-41)
40. Dokument je vyslovene finančného charakteru a je zasielaný gestorovi HP len na vedomie. [↑](#footnote-ref-42)
41. Vyššie uvedené neplatí pri prvej verzií dokumentu. [↑](#footnote-ref-43)
42. Dokument je vyslovene finančného charakteru a je zasielaný gestorovi HP len na vedomie. [↑](#footnote-ref-44)
43. Dokument týkajúci sa riadenia rizík podvodov je zasielaný gestorovi HP len na vedomie. [↑](#footnote-ref-45)
44. Dokument týkajúci sa riešenia nezrovnalostí a podvodov je zasielaný gestorovi HP len na vedomie. [↑](#footnote-ref-46)
45. Dokument sa týka verejného obstarávania/obstarávania a je zasielaný gestorovi HP len na vedomie. [↑](#footnote-ref-47)
46. Dokument sa týka verejného obstarávania/obstarávania a je zasielaný gestorovi HP len na vedomie. [↑](#footnote-ref-48)
47. Vyššie uvedené neplatí pri prvej verzii dokumentu. [↑](#footnote-ref-49)
48. Nariadenie EP a Rady (EÚ, Euratom) č. 2018/1046. [↑](#footnote-ref-50)
49. Delegované nariadenie Komisie (EÚ) č. 240/2014. [↑](#footnote-ref-51)
50. Čl. 15 a príloha III. nariadenia o spoločných ustanoveniach. [↑](#footnote-ref-52)
51. # Gestorstvo za plnenie ZP bola určené pre príslušné ústredné orgány štátnej správy na základe vecnej pôsobnosti v materiáli „Spôsob uplatnenia základných podmienok pri príprave implementačného mechanizmu politiky súdržnosti EÚ po roku 2020 v podmienkach Slovenskej republiky“. Materiál bol schválený uznesením vlády SR č. 324 z 3. júla 2019.

    [↑](#footnote-ref-54)
52. Uznesenie vlády SR č. 668 z 26. októbra 2022 k návrhu Základného mechanizmu na zabezpečenie dodržiavania Horizontálnych princípov v Programovom období 2021 – 2027 a základných horizontálnych podmienok Účinné uplatňovanie a implementácia Charty základných práv Európskej únie a Implementácia a uplatňovanie Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48/ES.

    <https://horizontalneprincipy.gov.sk/wp-content/uploads/2022/11/Zakladny-mechanizmus-uplatnovania-HP-v-PO-2021-2027.pdf?csrt=1416833990215055376> [↑](#footnote-ref-55)
53. <https://www.employment.gov.sk/sk/rodina-socialna-pomoc/tazke-zdravotne-postihnutie/kontaktne-miesto-prava-osob-so-zdravotnym-postihnutim/dokumenty-3.html> [↑](#footnote-ref-56)
54. Čl. 49 ods. 2 nariadenia o spoločných ustanoveniach. [↑](#footnote-ref-58)
55. V zmysle Príručky k oprávnenosti výdavkov a podmienok konkrétnej výzvy podľa charakteru plánovaných aktivít. [↑](#footnote-ref-59)
56. § 23 ods. 2 a ods. 3 zákona o príspevkoch z fondov EÚ. [↑](#footnote-ref-60)
57. Synonymum „osobitná akcia“ [↑](#footnote-ref-61)
58. Viď relevantné odseky čl. 8 nariadenia ISF, čl. 8 nariadenia BMVI a čl. 11 nariadenia AMIF. [↑](#footnote-ref-62)
59. Str. 5 Základného mechanizmu na zabezpečenie dodržiavania Horizontálnych princípov v Programovom období 2021-2027 a základných horizontálnych podmienok Účinné uplatňovanie a implementácia Charty základných práv Európskej únie a Implementácia a uplatňovanie Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48/ES.

    <https://horizontalneprincipy.gov.sk/wp-content/uploads/2022/11/Zakladny-mechanizmus-uplatnovania-HP-v-PO-2021-2027.pdf?csrt=16614460384458508037> [↑](#footnote-ref-63)
60. § 17 zákona o príspevkoch z fondov EÚ.   [↑](#footnote-ref-64)
61. § 18 zákona o príspevkoch z fondov EÚ. [↑](#footnote-ref-65)
62. § 19, 20 a 21 zákona o príspevkoch z fondov EÚ.  [↑](#footnote-ref-66)
63. Čl. 49, ods. 3 nariadenia o spoločných ustanoveniach. [↑](#footnote-ref-67)
64. Finančné riadenie – časť systému riadenia a kontroly programov Fondov pre oblasť vnútorných záležitostí na roky 2021-2027 [↑](#footnote-ref-68)
65. Čl. 69 a čl. 74 nariadenia o spoločných ustanoveniach. [↑](#footnote-ref-69)
66. Čl. 74 ods. 3 nariadenia o spoločných ustanoveniach. [↑](#footnote-ref-70)
67. Čl. 22 nariadenia AMIF, čl. 17 nariadenia ISF a čl. 18 nariadenia BMVI. [↑](#footnote-ref-71)
68. Metodické usmernenie č. MF/006646/2022-1411 k finančnej kontrole účinné od 22.09.2022. [↑](#footnote-ref-72)
69. Pojem obstarávanie zahŕňa postupy zadávania zákaziek, na ktoré sa nevzťahuje pôsobnosť zákona č. 343/2015 Z. z. o verejnom obstarávaní [↑](#footnote-ref-73)
70. Čl. 16 a čl. 17 nariadenia o spoločných ustanoveniach. [↑](#footnote-ref-74)
71. § 5 ods. 2 písm. e) zákona o príspevkoch z fondov EÚ. [↑](#footnote-ref-75)
72. Čl. 75 nariadenia o spoločných ustanoveniach. [↑](#footnote-ref-76)
73. Čl. 42 a príloha VII. nariadenia o spoločných ustanoveniach. [↑](#footnote-ref-77)
74. Príloha VII. Tabuľka 7 a Tabuľka 11 nariadenia o spoločných ustanoveniach. [↑](#footnote-ref-78)
75. Príloha VII., Tabuľka 3 nariadenia o spoločných ustanoveniach. [↑](#footnote-ref-79)
76. Čl. 41 nariadenia o spoločných ustanoveniach. [↑](#footnote-ref-80)
77. Čl. 41 ods. 7 nariadenia o spoločných ustanoveniach. [↑](#footnote-ref-81)
78. Čl. 35 nariadenia AMIF ods. 2 písm. g) a h). [↑](#footnote-ref-82)
79. Čl. 29 ods. 2 písm. g) nariadenia BMVI a čl. 85 ods. 2 a 3 nariadenia (EÚ) 2018/1240. [↑](#footnote-ref-83)
80. Čl. 14 nariadenia ISF, čl. 14 nariadenia BMVI a čl. 17 nariadenia AMIF. [↑](#footnote-ref-84)
81. § 10 ods. 6 zákona o príspevkoch z fondov EÚ.

    Čl. 38-40 nariadenia o spoločných ustanoveniach. [↑](#footnote-ref-85)
82. Napr. Európska agentúra pre pohraničnú a pobrežnú stráž (Frontex), European Asylum Support Office (EASO), Európsky policajný úrad (Europol), Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (eu-LISA) atď. [↑](#footnote-ref-86)
83. Čl. 44 nariadenia o spoločných ustanoveniach. [↑](#footnote-ref-87)
84. § 5 ods. 2 písm. e) zákona o príspevkoch z fondov EÚ. [↑](#footnote-ref-88)
85. Čl. 69 ods. 9 a príloha XV. nariadenia o spoločných ustanoveniach. [↑](#footnote-ref-89)
86. § 48 zákona o príspevkoch z fondov EÚ.

    Čl. 69 ods. 8 a príloha XIV. nariadenia o spoločných ustanoveniach. [↑](#footnote-ref-90)
87. <https://ec.europa.eu/regional_policy/en/policy/communication/inform-network/> [↑](#footnote-ref-91)
88. Čl. 46 b) nariadenia o spoločných ustanoveniach. [↑](#footnote-ref-92)
89. Príloha IX. nariadenia o spoločných ustanoveniach. [↑](#footnote-ref-93)
90. Čl. 30 nariadenia ISF, čl. 24 nariadenia BMVI, čl. 30 nariadenia AMIF. [↑](#footnote-ref-94)
91. Čl. 48 nariadenia o spoločných ustanoveniach. [↑](#footnote-ref-95)
92. Čl. 22 ods. 3 písm. j) nariadenia o spoločných ustanoveniach a pod. [↑](#footnote-ref-96)
93. Čl. 50 nariadenia o spoločných ustanoveniach. [↑](#footnote-ref-97)
94. Čl. 30 nariadenia ISF, čl. 24 nariadenia BMVI, čl. 30 nariadenia AMIF.

    Čl. 69 ods. 5 a čl. 50 ods. 1 nariadenia o spoločných ustanoveniach. [↑](#footnote-ref-98)
95. <https://ec.europa.eu/regional_policy/online-generator/>

    <https://ec.europa.eu/regional_policy/policy/communication/online-generator_sk?lang=sk> [↑](#footnote-ref-99)
96. Príloha IX. nariadenia o spoločných ustanoveniach. [↑](#footnote-ref-100)
97. § 25 ods. 5 zákona o príspevkoch z fondov EÚ.

    Čl. 36 ods. 3 a čl. 51 písm. e) nariadenia o spoločných ustanoveniach. [↑](#footnote-ref-101)
98. Čl. 36 ods. 5 písm. a) a písm. b) vi) nariadenia o spoločných ustanoveniach. [↑](#footnote-ref-102)
99. Čl. 61 ods. 3 nariadenia Európskeho parlamentu a Rady (EÚ, Euratom) č. 2018/1046 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014,(EÚ)č. 283/2014a rozhodnutia č. 541/2014/EÚ a o zrušení nariadenia (EÚ, Euratom) č. 966/2012(Ú.v.EÚL193,30. 7. 2018) v platnom znení.

    Oznámenie Komisie: Usmernenie týkajúce sa predchádzania a riešenia konfliktov záujmov v zmysle nariadenia o rozpočtových pravidlách (2021/C 121/01). [↑](#footnote-ref-103)
100. § 45 ods. 12 zákona o príspevkoch z fondov EÚ. [↑](#footnote-ref-104)
101. Čl. 82 nariadenia o spoločných ustanoveniach. [↑](#footnote-ref-105)
102. čl. 79 ods. 3 nariadenia o spoločných ustanoveniach, čl. 22 nariadenia AMIF, čl. 17 nariadenia ISF a čl. 18 nariadenia BMVI. [↑](#footnote-ref-106)
103. čl. 98 ods. 8 nariadenia o spoločných ustanoveniach. [↑](#footnote-ref-107)